
SADRŽAJ 


D, BUBLIĆ: Zapisi p Vidriću. 

AHMED MURADBEGOVIĆ: Pomrčina krvi. Drama iz bosanskog 
muslimanskog života u 3 čina. 

ĐURO KUMIČIĆ: Smrti (Pjesma). 

SLAVKO BATUŠIĆ: Tri triptiha (Pjesme). 

MILAN BEGOVIĆ: Posljednja posjeta. 

BOŽENA BEGOVIĆ: Majka božja na mostu, (Pjesma). 

DAVORIN M. ROBOTIĆ: U novi život, 

DRAGAN BUBLIĆ: Sveti Križ. Roman iz hrvatskog galantnog doba. 


LISTAK 


VLADIMIR DVORNIKOVIĆj Hamlet, 

ANTUN JIROUŠEK: Vladimir Kirin. 

M. I. MATKOV: Eppur si muove. 

Dr. FRANJO BUČAR; Petnaest godina rada za lužičke Srbe. 

B,: XVII. izložba »Proljetnog salona«. 

J, HOCHETLINGER: »Đačka slikarska izložba I. realne gimnazije u 
Zagrebu. 

BILJEŠKE: Repertoire Narodnog Kazališta. — Književna objava. 


»Vijenac« izlazi svakog 2. i 16. u mjesecu. Cijena mu Je mjesečno K 60. Pojedini 
broj stoji K 40. Uprava »Vijenca* nalazi se u Medulićevoj ulici broj 30, prizemno 
desno, a uređuje od S—12 i od 3—6. Novac se Šalje poštanskom čekovnom uredu 
u Zagrebu za upravu »Vijenca« na broj 34.469. Rukopisi se šalju dru, Ferdi Ni- 
koliću, Zagreb, Medulićeva ulica broj 30-1. 

ZAPISI 0 VIDRIĆU 

Napisao D. BUBLIĆ. 


» ELO Lacka Vidrića, hrvatskog pje¬ 
snika, nije veliko; u svemu tridesetak 
pjesama. U umjetnosti se uvijek radi 
o kvaliteti djela, a malokad se uzmu 
u obzir kvantiteta. Mi smo vidjeli plodnih, a ne¬ 
valjalih pjesnika; vidjeli smo gomile svezaka, u 
kojima nema krvi stvaraočeve. Ima, međutim pje¬ 
snika, koji su ostali slavni s malim zbirkama. Ta¬ 
kav je Arthur Rimbaud: njegovo grozno i poetično 
djelo jedva napunja jednu skromnu knjižicu, a ipak 
ga ljubitelji čistog artizma više vole od onih, koji u 
bibliotekama imaju posebna mjesta, jer im djela 
leže u teškim svescima. Vidrić nije bio plodan, ako 
se plodnošću naziva pisanje velikog broja pjesama; 
ali ako se plodnost uzme kao pisanje dobrih pje¬ 
sama, onda se za njega ne može reći. da nije dosta 
stvarao. Vidrić artista nije mogao biti Vidrić sti- 
hotvorac. Vidrić pjesnik nije mogao biti Vidrić na¬ 
rodni pjesnik, od kog se traži ono, što je imao 
Petar Preradović: obziri prema pravilima poetike, 
obzir prema bližnjima i narodni osjećaj, Vidrić je 
u prvome redu bio artista i otud ga danas štuju 
prijatelji artizma, dok ljubitelji patriotski na- 
dahnutih stihova ostaju prema njemu hladni. Neka. 
Dobro je, da rodoljubi osjećaju, da Vidrićeva 
poezija nije bila pisana za njih. 

* 

0 Vidriću se dosta pisalo. Matoš, Dučić, Šimić, 
Polić i drugi rekli su što misle, Šimić, kao najmlađi, 
išao je tako daleko, da je Vidriću negirao tale- 
nat. Matoš je uz neke zamjerke, priznao svu di¬ 
votu Vidrićeve originalne poezije, Polić je odu¬ 
ševljen njegovim stihovima. Jovan Dučić, član 
srpske akademije, jedan dobar pjesnik, napisao je 
o Vidriću malu raspravu, koja se mnogo spomi¬ 
njala kao uzoran estetski spis. Ma da poštujem 
Dučićeve pjesme, ja se nikada nisam mogao odu¬ 
ševiti njegovim prikazom Vidrića. Meni se uvijek 


činilo da ga nije mogao razumjeti. Na desetak 
stranica, koliko je Dučić napisao, osjeća se, da 
srpskom pjesniku nije dostajalo hrabrosti ili volje, 
ne znam pravo, da iskreno i bez okolišanja prizna 
Vidrićevu poeziju. On je našao pohvalnih riječi; 
isticao je njegove slikarske odlike u poeziji; upo- 
ređivao ga je sa poznatim slikarima; rekao je, 
da je za njega postojao svijet samo zato, da se 
napiše jedna lijepa knjiga; tvrdio je, da je Vidrić 
jedan gospodin u našoj književnosti »a prema 
takvom piscu potrebna je pažnja više nego po¬ 
hvala«, Još je rekao, da taki pisci traže od nas 
više kurtoazije nego slave. Ja ovdje osjećam jednu 
tendencu, koja nije pohvalna za Vidrićevu poeziju 
i mislim, da nije potrebno dokazivati zašto. 

Citiram nekoliko rečenica iz Dučićeva prikaza: 
U njegovoj knjizi pjesama nema ni jednog li¬ 
čnog motiva, kao da je njegov vijek protekao bez 
svoje povijesti, samo kao dio jedne opće ljepote, 
u kojoj on sam za sebe nije ništa značio. 

Nema ni jednog umjetničkog djela od vrije¬ 
dnosti, a da na njemu ne stoji točno zabilježena 
mjera tvorčevog duha, srca, moći opažanja, ukusa, 
i njegove sretne ili nesretne sudbine na zemlji. 
Svako djelo je proizvod jednog umjetnikovog 
ličnog doživljaja. Svaki pjesnik od istinskog ta¬ 
lenta točno će vam reći, koji je momenat izazvao 
koju njegovu pjesmu. 

Sve što je stvoreno samo je priča o sebi. 

Ako sebe jedan umjetnik nije dovoljno pred¬ 
stavio točno u svom djelu, to je zato, što je bio 
slabog talenta i uboge prirode ... 

Ova mala sveska pjesama, koju nam je ostavio 
Vladimir Vidrić, dovoljno sadrži talenta, da bi iz¬ 
razila samog pisca. 

Njegova knjižica je dokaz više, da umjetnik 
može u svom djelu zatajiti svoj život.,. 

Vladimir Vidrić se ogleda u svojoj knjižici pje¬ 
sama i onda, kada pjeva mitske silene .., 


/ 













Tako Dučić nastavlja kroz devet stranica, ali 
nigdje ne veli ono, što je trebao reći. 

Čudni su pjesnici i nerazumljivi su, kad pišu o 
pjesnicima! 

* 

Čitati Vidrića pravo je uživanje. To je uživanje 
za ljubitelje muzike, slika, plastike; to je uživanje 
za poštivaoce artizma. Za ljubitelje muzike zato, 
što je Vidrićev stih melodičan i što mu je jezik 
dobar hrvatski jezik i ne »vređa sve naše lepe 
navike« kako veli g. Dučić. Za ljubitelje slika zato, 
što je svaka pjesma jedna savršena slika, koja 
podsjeća na dobra platna starih majstora. Za lju¬ 
bitelje plastike opet zato, što u nekim pjesmama 
ima kipova. A to je još uživanje i za ljubitelje 
artizma radi toga, što je sve; muzika, slika i pla¬ 
stika — što je sve u njegovoj poeziji promišljeni 
artizam. Istina, ima tu i spontanih manifestacija 
talenta i raspoloženja, ali u većini su pjesme gra¬ 
đene. Tek, mora se priznati, građene su lakoćom, 
koja podsjeća samo na spontano stvaranje: A tako 
mogu raditi rođeni umjetnici. Jedino je njima mo¬ 
guće da ravnaju svojim sposobnostima. Samo oni 
mogu pjevati kao što je pjevao Vidrić. 

Ali, bilo bi uzaludno nabrajati sve lijepo u Vi* 
drićevoj poeziji, sve što privlači, jer bi nabrajanje 
prešlo u listu pohvala. Još bi uzaludnije bilo tra¬ 
žiti zamjerke njegovoj poeziji. 

To nije poezija, o kojoj se može pisati pohvalno 
i osudno u isti mah. Ako se nekome ne sviđa — 
to je moguće — onda neka o njoj ne piše. Jer, tu 
nema ničega za pogađanje; nema tu »ovo« i »ono«. 
Ako se sviđa, valja je priznati, ako se ne sviđa, 
ne treba u njoj na silu tražiti pogrešaka. A naj¬ 
manje imaju pravo pjesnici, kao g. Šimić, da za 
volju pravila: »živi žderu mrtve« — pronalaze neke 
Vidrićeve pogreške, koje se uostalom daju lako 
obraniti. 

Vidrićeva poezija stoji u našoj literaturi kao 
originalna pojava, ravna našim najljepšim umje¬ 
tničkim manifestacijama. 

Ona stoji na visini umjetnosti A. G. Matoša i 
Kraljevića. 

* 

Istaknuli smo: 

muziku, 

slikarstvo, 

plastiku, i 

artizam. 

U ova četiri umjetnička izražaja sadržana je Vi¬ 
drićeva estetika, istina, jednostavna, ali originalna 


i vedra. Za njega svaka pjesma ima biti u prvom 
redu muzika. Ali, kako samo muzika ne može 
dati pravi izražaj pjesnikove misli, treba od đo- 
gođaja i misli stvoriti sliku, da i oko, uz uho, 
bude zadovoljeno. Slika raspolaže bojama, ali ne 
može kao plastika dati impresiju scene ili lica u 
prostoru, zato je pjesniku dopušteno da bira takve 
riječi, koje će uz muziku i boju dati još i osjećaj 
plastike. Sve to sada ima biti umjetnički dano u 
obliku pjesme. Rađanje stiha mora biti artističko: 
pjesnik mora prije svega biti umjetnik i mora na 
svojim djelima ostavljati trag vlastite umjetnosti. 
Tako će, preko stiha, dati izražaja svoje umjetni¬ 
čke fizionomije. 

Muziku, boju, plastiku i artizam vrlo često za¬ 
jedno, ali tko zna kombinirati i muziku s bojom, 
ili muziku s plastikom te muziku s artižmom. 
Osnovni ton svega je lijepa slika. 

Vidrić ima nekoliko pjesama, u kojima je na¬ 
ročito istaknut slikarski moment. Takva jedna 
pjesma je prvi dio iz »Dva pejsaža«. 

U travi se žute cvjetovi 
I zuje zlaćane pčele. 

Za sjenatim onim stablima 
Krupni se oblaci bijele. 

I nebo se plavi visoko 
Kud nečujno laste plove; — 

Pod bregom iz crvenih krovova 
Podnevno zvono zove. 

V': 

A dalje iza tih krovova 
Zlatno se polje stere 
Valovito, mirno i spokojno — 

I s huma se k humu vere ... 

Uzmimo sada pjesmu »Kipovi«: 

U omrklom parku jablani 
Bunar okružuju bijeli, 

Gdje smo ja i gospoja 
Kao saneni sjeli. 

Dok tavni — šume i tuguju 
Gordi i neveseli. 

Laki na nebu oblaci 
Svijetle pahulje dana, 

Lebde i gasnu nad jablani. 

I dalje od šumnih grana, 

Nad livadom blijede i putuju 
Put tihih i neznanih strana. 

A gledaju za njima kipovi 
U grmlju i sa čistine, 

Pobijeljeni — Lire kamene 
Stisle su ruke njine: # 

Hladni su bozi ljubavi 
I zamiču hladni u tmine. 

Zar se ne osjeća u ove dvije pjesme muzika, li¬ 
ka, plastika i artizam? Eto, takav je Vidrić: gla¬ 
zbenik, slikar, vajar i artist. 

* 

U Vidrića je tako velik duh, da on nadahnjuje 
dušu kipovima i pejsažu: daje im život. Elijc 
Glauko, Gonzaga, Zeus, Perun, Pan, bozi i boginje, 
žive u njegovim stihovima. On ih je shvatio, oživio, 
nama predstavio. Život Atene i Rima za Vidrića 
je mnogo interesantniji od savremenoga, pa se 
stalno kreće po balkonima vila, po alejama, po¬ 
sjećuje gozbe senatora, posjećuje bogove i roblje. 
On je stanovnik Rima i Atene. Pozna život ovih 
gradova bolje od života Zagreba, čiji pejsaž voli. 
Za njega je prošlost veća od sadašnjosti, a bu¬ 
dućnost ga ne zanima. Možda je mislio, da su ljudi 
ono, čime ih je nadarila prošlost i da preko prošlosti 
postaju ljudi. Zato se užurbavao u prošlost, da 
upozna čovjekove izvore znanja i običaja. 

Vedra priroda, Vidrić u svojim pjesmama pri¬ 
kazuje prošlost vedrom. Ni strašni dogodaji, pri¬ 
čani u romancama, ne uzbuđuju. I Rim i Atena leže 
pod jednom bjelićastom maglom, kroz koju se na- 
zrijevaju jarke konture staroga života. Oko pje¬ 
snikovo prodire tu maglu i uzima samo lijepe slike. 

Na balkonu vile herkulanske 
Prazni žarke kapljice kampanske 
Starac Marcus Antonius Drusus; 

Za gracije — kako je već uzus. 

Ili: 

... I senator puni čaše vinom. 

U po smijeha toči kaplje zlata. 

Pak amforu rukom obuhvata, 

A na ruci prsten sja s rubinom. 

Ili opet: 

A Zevs je divan Bog. Razgaljen sjedi 
Prsa su mu široka i gola. 

I bijel je kao starac. On dok zbori 
Silnu glavu spušta ko od bola. 

Lijepe slike voli oko pjesnikovo! Jedna vedra 
priroda, čovjek, koga ne muče problemi kao Kranj- 
ćevića, pjesnik, koji ne misli da jedino bol rađa 
dobre stihove, takav je eto Vidrić. U svemu vidi 


vedrine i sunca. Sve je u njega dan, svijetlo. Ako 
opisuje noć i tu noć razvedruje mjesečina. Jer sun¬ 
čana energija, pa bila i u refleksu, rađa u njega 
stvaralačko raspoloženje. 

* ' ■ ■ 

Posve je jasno, da čovjek, koji je tako volio po¬ 
ganski život, ne podnosi i ne voli savremenu reli¬ 
giju. Ona mu je premalo vedra. Kristova ga nauka 
nije oduševila, a propagatore Kristove vjere. Je¬ 
zuite, mrzio je, po običaju početka dvadesetog sto¬ 
ljeća, Fragmenat »Jezuiti« kog je pribilježio pri¬ 
jatelj pjesnikov Vladimir Šiffer, pokazuje Vidrićev 
stav prema katolicizmu: 

Sjedili su jezuiti 
A u njima mrak i tmina. 

A tada je plamen lizno 
Ko da stenje, ko da gine, 

Ko satane preko poda 
Strugnule su sjene njive ... 

U pjesmi »Gonzaga« osjeća se takodjer »Slo¬ 
bodna misao« onoga vremena, ali, u njoj ima i krš¬ 
ćanskog razumijevanja za sudbinu bludnice. Inače, 
Vidrić se divi starim bogovima. On u pjesmi »U 
oblacima« razgovara sa Zeusom i njemu se klanja, 
kao poganin : 

S vijencem o čelu i s lirom iz Theba. 

Njemu bi, nasmijanom, više pristajalo vijenac i 
lira, njemu bi ljepše bilo u tozi nego u modernom 
odijelu. Njegovi su prijatelji u Rimu, Ateni, nje¬ 
govi hramovi u Heladi i Rimu, njegovo oko traži 
»u dolu gdje lovori šume i srebrne vođe teku« 
satire, koji piju vino i bijele nimfe, koje se ozivlju. 
Katedrale savremenih katolika za njega nisu imale 
onoga, što je tražio od religije: svijetla, sunca, ve¬ 
selja. Kult Krista pretvoren je u kult raspinjanja 
na križ, u kult boli. A Vidrić je čeznuo za kultom 
radosti, jer nije prihvatio načela savremene 
filozofije. 

* 

Netko je rekao: u Vidrićevoj knjizi ima više 
studije nego emocije. Istina, u njoj ima studije: 
restauriran je život Rima i Atene; ali, onaj tko 
opaža studiju u toj poeziji ili je neznalica u histo¬ 
riji ili primjenjuje zlonamjerno taj studij, razumljiv 
i nimalo osobit na Zapadu, u Evropi. Za orijen- 
talca, vjerojatno, Vidrijeva knjižica predstavlja 
ogroman rad na proučavanju starine, ali za one, 
koji su primili svoje obrazovanje na Zapadu, po- 

znavanje antike nije posljedica naročitog prouča¬ 
vanja: to je uključeno u samome obrazovanju. Ali, 
kod Vidrića je važna baš emocija, koja oživijuje 
pompejanski pejsaž, vile, gozbe i hramove. U Vi- 
dričevoj knjizi i kamen pjeva. 

Ne pjeva kamen od studija pjesnikova! 

* 

Ima kritičara, koji su htjeli dokazati, da je 
Vidrićeva knjiga pjesama, izdana prviput 1907., 
akademska po erudiciji, koju sadrži, i po prividnoj 
hladnoči. Ništa strašni je od toga! Vidrić je u 
svojoj poeziji baš tip antiakademskog pjesnika, A 
prividnu hladnoću njegove poezije ne osjećaju oni, 
koji su poznali pjesnika: višeput melankoličnog, ali 
najviše vedro raspoloženog, koji je, u zanosu vina 
i stiha, znao improvizirati pjesme, bolje od aka¬ 
demskih strogo službenih ili poluslužbenih pje¬ 
snika. Kao pjesnik od pravog talenta, on je svakom 
kamenu, svakom satiru, svakoj nimfi iz svojih sti¬ 


hova dao dio sebe: dio duše i srca. Zato sav onaj 
stari svijet živi u njegovoj knjizi i zato ta knjiga 
sadrži i mnogo topline. 

* 

Vladimir Vidrić spada medu naše prve literarne 
talente. Ima u njegovoj zbirci stihova, koji će pre¬ 
živjeti sve protivnike njegove poezije. Ima u njoj 
stihova, u kojima se manifestira jedna velika duša, 
koja je mogla oživljavati ljepote Atene i Rima; ima 
u njoj pjesama punih gracije, mirnoće pa i tem¬ 
peramenta. I onaj, kome je dano da shvati Vi- 
driča, onaj kome je dano da ide njegovim stopama, 
samo taj može osjetiti: da je Vidrić velik pjesnik, 
pun zanosa, koji dolazi iz srca i pun dubine, koja 
dolazi iz duše. Njemu se ne može prigovarati: on 
je u svome genreu velik. 

On može biti simpatičan ili nesimpatičan. To 
je stvar nerva i ukusa. Ali nikada u pitanje ne 
može doći njegov talenat. 


POMRČINA KRVI 

DRAMA IZ BOSANSKOG MUSLIMANSKOG ŽIVOTA U 3 ČINA. 
Napisao AHMED MURADBEGOVIĆ. 


OSOBE: 


ZIJAHBEG, plemić. 

KADUNA, njegova žena. 

EKREMBEG, njihov sin. 

LEBIBA, njegova žena. 

ASIM, ) ... 

LEJLA, ) 

ESMA, sluškinja. 

OBIKUŠA, 

I. JENĐIJA 1 . T .1 , 

II JENĐIJA J Le)Iinih svatova. 


Radnja se zbiva u malom bosanskom gradiću u početku 
J919. Prvi i treći čin u kući Zijahbegovoj, na divanhani, a 
drugi u avliji Zijahbegova konaka. 


I. č I N. 

Divanhana. Gornja je polovica ograđena drvenom ogra¬ 
dom. To je kamerija. Ograda je ukrašena drvenim rezba- 
rijama u stilu arapske ornamentike i natkrivena rafom. Na 
rafi savatli posuđe. Unaokolo sećije, prevučene čohom, po¬ 
krivene bijelim jajgijama i zastrte jastucima, zlatom izve¬ 
zenim. U pročelju tri velika prozora s mušepcima i zavje¬ 
sama. Na podu mali perzijski sag. — Donja, veća polovica, 
silazi niza stepenice u donji sprat. Stepenice su ograđene 
drvenom ogradom (trabozani), a nad njima su uzdignuta 
dva velika kapka, koji se po noći spuštaju i zaključavaju. 
Desno vrata, koja vode u dječiju sobu, a lijevo druga u bra¬ 
čnu sobu. Pod je zastrt velikim perzijskim sagom. Vrijeme 
ranih račanica: proljetno sunce udara kroz prozore i mu- 
šepke i ostavlja na podu njihove sjene. Tišina . . . 


I. PRIZOR. 

(Kaduna i Lejla). 

K a d u n a : (starica od šezdeset godina sjedi na 
sećiji i šije lutkama haljine). 

Lejla: (dolazi iz dječije sobe. Glasno i razma¬ 
ženo). Neno! Jesi li svršila bulkine dimije? 

Kaduna: (prigušeno). Pst! Ne viči tako gla¬ 
sno! babo je u sobi, a ljut je kao akrep. Zašto se za¬ 
vlačiš materi u nos? Zar ne možeš i kod mene sje¬ 
diti? Znaš da je u kući čitava nesreća radi toga. 
Zavučete se tamo u sobu, pa naklapate, ko prazna 
vodenica. Ni brige vas nije, što je otac sam, i što 
ga nema ko poslužiti . . . 

L e j 1 a neprilici): Pa majka me je zvala. Ona 
hoće, da ja budem uvijek uz nju. 

Kaduna: Sjedi tu i ne miči se nikuda od 
mene! (Pauza). 

Lejla (sjeda): Jesi li zgotovila lutki haljine? 
Pokaži mi da vidim, kako šiješ. 

Kaduna : Evo tu sam je metnula, a sada šijem 
drugu. 

Lejla (razgleda): Ih, ne ću, brate neno! Ti si 
mojoj najljepšoj bulki sašila starinske haljine. Ona 
je mlada i treba onake haljine, ko što je meni majka 
skrojila: po modi i po cjenovniku. Nije ona u tvojim 
godinama. Ona je elegantna. 

K a d U n a ; Ne znam ja ni za kakvu modu! Ka¬ 
kve su to čudne riječi : ele - elegadna. Kakva 
je to riječ Bože mi oprosti. Sigurno te je 
majka tome naučila. Evo ti ovako, ako hoćeš, a ako 
•ne ćeš, podaj materi, pa neka ti ona šije. Ona je 
moderna, a ja nisam, ne do Bog! Otkako je ta moda 
udarila u naš svijet, odonda je svako zlo postalo, 
žene se uzjogunile i idu uz nos muževima, a dje¬ 
vojke — samo što ne hodaju gole po ulici. A1 to će 
se njima grdno osvetiti, a i tvojoj majci. 

Le j la (mazeći se): Nemoj se, brate, ljutiti! Ti 
se srdiš! Ti ne znaš, koliko ja tebe volim. Evo ti 
kutija, pa ih sve načini starim! Ne žalim ja od tebe. 
Hoćeš? Nemoj se više ljutiti na svoju Lejlu! 

K a d u n a (miluje joj kosu): Ne ljutim se ja na 
te, kćeri, već na tvoju majku. Po čitave dane sjedi 
s vama sama u sobi, a za babu i ne haje. A babo 
istom došao iz rata, iz vatre . .. Treba mu njege, 
treba mu lijepe riječi, da zaboravi, što je sve pre¬ 
trpio. A tvoja majka ni glasa ne pušta od sebe. 

L e j 1 a : Ona kaže, da je nas babo osramotio. 
Zaprijetila nam je obadvome — i meni i Asimu — 
da mu se ni približiti ne smijemo! 

K a d u n a : Eto vidiš, u što je ubrazdila. Hoće i 
vas s ocem da zavadi, 

L e j 1 a : A babo je na nas ljut, ne može nas žive 
gledati. Kad god nas vidi na samo, očima bi nas 
pojeo, da može. 

Kaduna: To je tebi majka utuvila u glavu. 
Nemoj ti nju slušati kćeri! Nju je iskvafila moda i 
nekakva ženska ravnopravnost.. , Ah sve su to, 
kćeri, izmislili naši dušmani, da nas ubiju i u našoj 
kući, kao što su nas i u svijetu ubili. Sve nam je pro¬ 
palo i čast i imetak i ime, i sve, što su nam djedovi 
ostavili, pa sad nam eto hoće i krov nad glavom da 
razruju. Ali ništa zato! Bog je od njih jači. On će 
njih smesti, i mi ćemo se opet osvijestiti... A što 
si se tako zamislila? 

Lejla (trgne se): Ništa, neno. Sjetila sam se 
nečega. Pripovijedala mi je Esma, da babo tuče 
majku,,, 

Kaduna: (osupnuto): To je laž! Ko joj je to 
kazao? 

Lejla: Majka. 

Kaduna: Kako je nije stid sa sluškinjama o 
tome razgovarati! 

Lejla: Ja znam i to, da se babo u ratu oženio 
sa Švabicom i da je na nas sasvim zaboravio. Nije 
ni kući dolazio, ni majci pisao pune četiri godine. 
Majka je zato uvrijeđena. 

Kaduna : Zar je i tebi o tome govorila? Ma 
zar baš da i djeca to moraju saznati? 0, o . . . Bože 
me ne pokaraj, kakva je to majka, kakva je to žena, 
kad ovako radi...! 


Lejla: Svašta sam se ja nagledala, neno, u 
ova dva tri dana, pa eto, čini mi se, da nisam više ni 
dijete, ni igra me više ne veseli. Babo ljut, ne smiješ 
mu ni u oči pogledati, Asim se razbolio od one noći, 
otkako je prvi puta nastala galama, a majka sjedi 
uz njega i plaće, a djed se opet povukao u se, pa 
ni s kim ne govori, hoda zamišljen, ko da mu glava 
u mukama puca, a tako i ti, neno ... i eto ostala ja 
— jadnica — sama samcata, pa ne znam više, ni kud 
bi se okrenula, ni s kim bih progovorila. Nakupilo se 
u meni čemera, gotovo da mi je i život omrznuo. 
Željna sam lijepe riječi, kao kruha, a nikoga nema, 
da mi je udijeli. Da mi nije sluškinje i njezina raz¬ 
govora, umrla bih od nekakva jada, što mi se oko 
srca kupi. . . 

Kaduna (briše joj suze): Ne plaći, kćeri, otari 
suzice. Bog će se na nas smilovati i pamet im raz¬ 
vedriti. Ne će oni više ludovati, zasitiće se i poka- 
jati i sve će biti dobro, kao i dosada. Nemoj više pla¬ 
kati . .. nemoj .. . ! 

Z i j a h b e g /"fz avlije): Lejla, Lejla! Gdje si ti? 

Lejla (skoči na pendzer): Viče me djed! Eto 
mene, djede, eto! 

Kaduna: A gdje je on? 

Lejla (neni): Evo ga u cvijetnjaku .. . ! Kako 
je lijep naš djed, neno! Naslonio se na štap pa se 
zagledao nekuda u daljinu, a brada mu puna sunca! 
Samo čini mi se, da je nešto tužan.. . 

Kaduna: Starost, dijete moje, starost! Svi 
smo mi od starosti tužni. A sad idi djedu, da ga 
malko razveseliš. Nemoj se tako držati. Djed bi se 
razbolio, kad bi doznao, da se njegova vjeverica ža¬ 
losti. Hajde sada, a ja ću dotle dovršiti svima bul- 
kama haljine, pa ćeš se imati čime zabaviti. 

Lejla (poslušno i turobno): Dobro, neno! (Ode 
u avliju.) 

2. PRIZOR. 

(K a d u m a i Esma.) 

Kaduna (uzima šav). 

Esma (dolazi iz dječije sobe): Trebaš li me, 
hanuma? 

Kaduna (ostavi šav): Opet si bila kod nje. 
Jesam li ti stotinu puta kazala, šta je tvoj posao? 
Ja ne trpim u svojoj kući, kojekakvih došaptavanja 
po budžacima, da mi se djeca kvare. Ako njih dvoje 
imaju nešto među sobom, oni će to sami raščistiti. 
Šta se to koga drugoga tiče. Samo da se sramota 
dalje širi... to vi hoćete ... 

Esma: Mlada je hanuma poslala po me. Dijete 
je jako bolesno, pa je htjela, da joj pomognem. 

Kaduna : Eto na. Sabire vas oko sebe kao 
piliće. Misli, da će joj to štogod pomoći. Nema iz 

toga ništa, moja draga, valja se pokoriti gospodaru. 
A jesi Ii begu sobu očistila? 

E s m a ; Nisam još. Spremala sam ručak u mu- 
tvaku. 

Kaduna: Pa šta se onda skanjuješ, što ne 
ideš? Hoćeš zar da počne vikati? 

Esma : Odmah! (Ode u sohu na lijevo, ali se 
brzo povrati.) Hanuma, draga hanuma!!! 

Kaduna : Šta ti je? Šta hoćeš? Što si problije¬ 
dila? Što ne govoriš? 

Esma : Beg ne da, da ga ja poslužujem. Istje¬ 
rao me. On hoće, da mu mlada hanuma uređuje 
sobu. Kaže, da će kuću zapaliti, ako mu odmah ne 
dođe. A ona ne će nikuda od djeteta. Ja sam je ju¬ 
tros dvaput zvala. Rekla mi je, da joj više ne dola¬ 
zim s takim porukama. 

Kaduna : Kako će to biti, jezik joj usahnuo! 
Šta ona misli?! Zar hoće, da krv u kući padne. Ko 
je to vidio, nagoniti muža na bjesnilo . . . 

Esma: Da ga vidiš, draga hanuma, kako se na- 
mrštio. Strahota ga je i gledati, a kamo li s njime 
govoriti. Sva sam pretrnula kad sam ga onakoga 
vidjela. Oči mu se zakrvavile, pa gore kao žeravica, 
a riječi mu se cijede kroz zube, kao da ih melje, a 
ne izgovara.. . Pobiće nas, sve će nas potamaniti 
do mraka, ako mu hanuma ne dođe .. . ! 

Kaduna: Ne brini se ti zato! Ti imaš drugoga 
posla. Idi u mutvak, pa dovrši, što ti je dužnost, a 
ovamo više ne zalazi. 

Esma: Idem. (Odlazi.) 

Kaduna (ustane, otvori vrata od dječije sobe 
i zovne): Lebiba! 

Lebiba (izađe): Šta hoćeš, majko? 

3. PRIZOR. 

(Kaduna i Lebiba.) 

Kaduna (strogo): U što si ubrazdila? Zar da 
nas sve u nesreću baciš? On ne pozna šale. Kad 
mu se smrkne pred očima, zlo će počiniti. — Idi 
uredi mu sobu i dobaci koju prijaznu riječ, jer bi 
mogao i sam doći po te. A onda znaš, šta te čeka. 

Lebiba: Ne ću da idem! Nisam ja njegova 
priležnica, ni ropkinja. Da bude doveo sa sobom onu, 
s kojom je i dosada živio, pa neka ga ona poslužuje. 

Kaduna: Kuću će nam zapaliti. .. Lebiba .. . 

Lebiba: Neka zapali! Šta me briga! Kad je 
moj obraz izgorio, neka izgori i ona- — I čitav svijet 
da plane, meni bi svejedno bilo! Ja nisam više nje¬ 
gova žena. — On je drugoj dao svoje ime, pa šta 
onda još od meiie traži? Neka ide, otkle je i došao. 
— Ja ga nisam sebi zavala. 

Kaduna : Došao je svojoj kući. — A ti mu 
toga ne možeš zabraniti. — To je svojeglavost! Zar 


ti ne znaš, šta je on, a šta si ti? To je razlika, kao 
nebo i zemlja. On može raditi, šta mu je volja, a 
ti ne možeš. Ne da ti vjera, ne da ti obraz! Gdje bi 
se ti još s njime poredila. Pa ni to nije toliko zlo, 
što ga je on počinio. Ima u svijetu i gorih zala. Ja 
sam u svoje doba gledala na stotine žena i ropkinja 
po pašinskim haremima, ali nisam vidjela, da se i 
jedna od njih bunila. 

Lebiba : Prošla su ta vremena, majko! Ja ni¬ 
sam namještaj u ovoj kući, već živi stvor, kao i on. 
Pa kad ja čuvam njegov obraz, zašto i on ne bi ču¬ 
vao moj? Zar se s takvim licem poslije četiri go¬ 
dine dolazi pred ženu? Ja sam njemu djecu izro¬ 
dila, a on meni za to da sramotom plaća. 

Kaduna; Nevolja ga je natjerala, nije to iz 
sile počinio. Bio je četiri godine u ratu, u dimu, 
gledao samo smrt i krv pred očima, nije imao nikoga 
pokraj sebe, da ga utješi, da mu rekne blagu riječ, 
pa eto našla se jedna duša, koja ga je prigrlila. Pa 
makar i Švabica bila, ona ga je njegovala i pazila! 

L e b i b a : A ko ga je silio, da se upušta s njome 
u grijeh i da je uzima za ženu kod mene žive? Zar 
nije mogao misliti, kolika je to sramota? Kako me 
je mogao zaboraviti? Kako je smio da smetne s uma 
djecu svoju? I mene... mene... koja ni našto 
drugo nisam čekala ni mislila, do na njega? 

Kaduna: Kako možeš tako govoriti? Da je 
zaboravio na te, ne bi se više vraćao, već bi ostao 
tamo, gdje je i dosada bio. Da mu je ona druga bila 
draža i preča od tebe, ne bi je ostavljao, već bi živio 
s njome, ili bi i nju sa sobom doveo. 

Lebiba : Eno mu je, neka je dovede! Od volje 
mu! Ja joj ga ne otimam? Meni više ne treba. Kad 
ine je zaboravio, nije mi se trebao ni vraćati. Što će 
ovdje? Koga on još ima ovdje? 

Kaduna: Ima svoju djecu i svoje roditelje... 

Lebiba: Kakvu djecu, kakve roditelje!? Nije 
njemu ni do Vas ni do djece. Ne poznaš ti njega, 
majko. U njega je unišao rat, kao zao duh, pa ne 
osjeća više ništa, osim sebe i svoje pokvarene krvi. 
Ništa mu više nije sveto: ni otac, ni majka, ni brat, 
ni sestra, pa ni rođena krv. Da ne uklonim djecu 
ispred njega, podavio bi ih, kao mačiće... 

Kaduna (krikne): Lebiba, bezdušnice! Šta vi 
to radite od nas i od svoje djece! Zar hoćete da se 
svi u crno zavijemo? Zar vas je zlo toliko obuzelo, 
da ni oprostiti jedno drugom ne možete? Pa ja to 
ne mogu vjerovati? Vi ste nekada bili prava sreća 
u ovoj kući! Pa šta je to sad najedamput? 

Lebiba : Zar sam ja radi čega kriva? Zar sam 
ja kome obraz ocrnila? Zaključala sam se tu u ova 
četiri zida i nisam se iz njih nikuda ni pomakla, od- 
kako sam amo dovedena, pa kakva je onda na meni 
krivica? 

K a d U n a : Ma dokončaj tu nesreću, Bogom te 
velikim zaklinjem! Ti si žena — tvoja je sramota! 
Svi će tebe okriviti radi neharnosti i prkosa. Le- 
biba, kćeri! Evo ja, njegova majka, stojim pred to¬ 
bom i molim te, kao što se Svevišnji moli: Okani 
se prkosa! Pritaji u sebi srdžbu i zaboravi sve, što 
je bilo. Ti si žensko: u tebe je mekše srce i milo¬ 
srdnija duša. A on će se popraviti. On će sve oka¬ 
jati za jednu tvoju lijepu riječ. Poznam ja njega. 
Da ti znadeš, koliko će djeca radi toga patiti, a ti 
si im majka, ti bi to i sama morala znati. 

L e b i b a : Djeci ne će biti krivo. Ja sebe za njih 
dajem. Njihova sam, al ničija više . .. 

Kadu na (krikne): Majko, nemajko! Ubićeš ih, 
ubiti! I nas ćeš ubiti i kuću ćeš upropastiti, a njega 
na robiju poslati. Ja znam, šta je to, kad u voma 
potamni krv. . . Poklaćete se, kao zvjerad... i ne 
ćete odahnuti, dok nas sve ne potamanite. . . Pro¬ 
kleta je ona krv. što u vama teče ... Prokleta, pro¬ 
kleta!!! 

4. PRIZOR. 

(Prijašnji i Ekrem.) 

E k r e m (crn izobličen, od nutarnjeg kaosa): Šta 
je to? Gdje mi je žena? Zar da je moram dvaput zva¬ 
ti, pa da me opet ne čuje? Zar će me i sluškinje bolje 
služiti od nje? (Nasrne na ženu.) Govorim li ja tebi 
ili ovome zidu! Zašto nisi došla, kad sam te zvao...? 

K a d u n a (zaustavi ga): Nemoj, Ekreme .. . 
Nije mogla doći od djeteta . .. Dijete je u groznici, 
moglo bi se bez nje još više razboliti, a zdravlje mu 
i onako o koncu visi. 

Ekrem : A ja, a Šta sam ja? Ako me nije mi¬ 
slila služiti, nije se trebala ni udati. Ja nju nisam 
doveo nikome drugom, nego sebi, znadeš li — sebi! 

K a d u n a : Trebaš samo, da pogledaš maloga 
Asima, pa da se i sam uvjeriš, kako mu je teško . .. 

Ekrem: Ja se ne pačam u ženske poslove. Ja 
nisam dadilja. Samo jedno velim: Ne podnosim, da 
joj itko bude preči od mene . . . 

Lebiba : Ja znam. Ti ga još ni jedamput nisi 
ni pogledao, makar da je tvoja krv i tvoj porod. Kad 
sam ti ga prvi put poslala po sluškinji, izbacio si ga 
pred vrata. . . Eto taki si ti otac. A ja nisam taka 
mati. .. Ja sam strepila nad njihovim životom, dok 
si ti tamo u tuđini prljao i meni i njima obraz. 

K a d un a (tiho): Nemoj, Lebiba!. . . 

Ekrem: Ja nisam dužan nikome polagati ra¬ 
čuna! A ti, ako si toliko pametna, kao što se praviš, 
ne uspiruj u meni vatre! Jer znaš, mogla bi mi uza¬ 
vreti žuč, a onda će se nekome smrknuti: ili tebi, ili 
kome drugom ... 

Lebiba: O znam ja, da ti možeš sve učiniti. 
Otkako si došao iz toga prokletoga rata, odonda ne 


izgovaraš drugih riječi, osim robijaških; ubiti, za¬ 
daviti .. . rastrgati... 

Ekrem; Prestani! Zaveži! Slušam te već ne- 
liko dana i nedjelja . . . Dosta mi je! Krv se u 
meni muti... Ne ću više glasa da ti čujem. . , 

K a d u n a : Nemoj, kćeri!... 

Lebiba: Ja moram govoriti! U meni se naku¬ 
pilo toliko jada i čemera! Otrovaću se, ako se ne 
iskalim u riječima... Tu u grlu. .. tu se nešto 
gorko, bljutavo nagomilalo, pa me davi, guši, jer 
hoće napolje, na svijetlo... Smučilo mi se i zga¬ 
dilo od svega toga ... I prije bih umrla, nego što bih 
sve prešutila .. . 

Ekrem: Pogledaj me! Dobro mi se zagledaj 
u oči! Znaš li sada, ko je pred tobom ...? Ako ti 
ne mogu lijepim dokazati (izdigne pesnicu) ■— — 
ja znam i drugačije . . . 

K a d u n a (vrisne): Ekreme, sine .. . Ona je . 
žena . .. Sramota je, da podigneš ruku na nju , 

Ekrem; Zašto je braniš, ti si ko i ona ... 

K a d u n a : Ne branim je sinko .. . ! grehota 
je .,. Smirite se i Bogu će biti draže ... Promisli, 
sinko, da imaš oca, iznemogla starca. On ne zna 
ni za što. Živi od dobrih zemana i od starih uspo¬ 
mena. I sretan je . .. kad ga nitko ne buni... Ne 
uznemiruj sijeda čovjeka, ne prti na se grijeha, 
prokletstvo će te dostignuti... 

Ekrem : Majko! Ostavi me! Pun sam baruta.. 
i samo još jedna iskra i mogao bih se kao lagum 
rasprsnuti. U meni sve gori! Žile će mi popucati. ,. 
oči će mi iskapati... Ne znam više ni šta radim, 
ni šta govorim ... ^ 

K a d u n a ; Sine, mlijeka ti materina, svladaj 
u sebi tu prokletu ćud! LF propast srćete. Lebiba, 
kćeri, izmirite se za vremena, dok još niste sasvim 
obezumili... 

Ekrem: Ostavi me, majko! Idi, idi, nekuda. 
Ne trpim više ničije blizine ... Idi dolje u avliju, ili 
u mutvak. . . kud bilo, samo idi. . . mračno mi je 
pred očima. 

K a d u n a ; Dobro, dobro, sinko! Ja ću otići... 
Evo odmah idem. Samo vas Bogom velikim pre- 
klinjem: ne bjesnite... dođite sebi... Još ste 
mladi, još imate kada. Preživite ove lijepe Božije 
dane u miru i u ljubavi. . . Ne mećite nas na vatru, 
Bog će vas zato pitati. .. (ode). 

5. PRIZOR. 

(Ekrem i Lebiba.) 

Ekrem : I ti misliš, da mi baš do kraja pr¬ 
kosiš? Zar se više ničega ne bojiš? 

Lebiba: Ne bojim. Ja sam na čistu sama sa 
sobom i onim, što radim. 

Ekrem : I nikakav te strah, nikakva riječ, ni¬ 
kakva prijetnja, ne može više smesti? 

L e b i b a : Nikakva. Da me i na vatri pečeš, ne 
ću te se uplašiti. Možeš me mučiti, slabija sam od 
tebe. Bog ti je sve dao ... ali me ne ćeš svladati. . . 
Natrpila sam se ja dosta tvojih muka, i tvojih po¬ 
grda ... i otvrdla sam kao kamen! I ništa me više 
ne će iznenaditi. Na sve sam spremna. 

Ekrem (s prijetnjom izdigne šaku): Vidićemo, 
da li će te ovo smekšati! Ja ne prezam ni od čega., 
I evo ti kažem: Ne popustiš li na vrijeme, ne ćeš 
živa jutra dočekati. Ovim ću te prstima zadaviti. . ! 

Lebiba (gotovo očajno): Pa zadavi, da me ne¬ 
stane već jedanput! I onako mi je život otrovan, pa 
neka se i on svrši! Nekad sam živjela u sreći i u za¬ 
dovoljstvu i sve mi se mililo, a danas mi je eto i 
život omrznuo. Pa daj uzmi mi ga, evo riješi me 
muka! I onako mi je sve crno pred očima! Ja ne 
znam više, ni šta je radost, ni šta je sreća, ni majka 
više nisam, ni žena, ni Čovjek ni živina. Ja sam mr¬ 
tvac, živi mrtvac — eto to sam ja! Kad mi je došao 
onaj crni glas i presjekao me, kao vlat, vrisnula 
sam, ko da mi je srce prepuknulo i zamrla .. . na- 
uvijek zamrla... i od svega, što je nekad u meni 
bilo, ostala je samo mržnja, otrov i gađenje... I 
evo me sada pred tobom. Ovaka sam, kakvu me 
vidiš. I ništa me više ne će promijeniti. 

Ekrem: A znam ja, kuda ti šibaš! Ti hoćeš 
moje poniženje ... Ti hoćeš, da ja sagnem glavu 
pred tobom ... i da ti poljubim skute i tabane. Ali 
ne, hanuma! Ovaj ne savija šije pred ženama . . . 
Ovaj će slomiti taj j^rkos, što ti viri iz očiju ... i 
zgaziti tu oholu glavu, što se brdu koči. Privezala 
si i djecu uza se, da mi možeš lakše prkositi! Ali 
ja ću i njih ukloniti i ostati s tobom sam: oko u oko, 
pa ćemo onda vidjeti, ko će prije pokleknuti... 

L e b i b ai : Nikada! Ni u grobu, kad nada mnom 
trava naraste, ni onda me ne ćeš promijeniti. U 
pelin ću se i u čemeriku pretvoriti i opet izrasti iz 
zemlje, da ti život ogorčim ... Ne! Za ono, što si 
ti meni učinio, što si mi sreću razorio, što si mi život 
uništio, za to će te na obadva svijeta moja mržnja 
progoniti. 

EkremYn^ne kao divlja zvijer): Ah! Ne go¬ 
vori tako! Ne mogu toga slušati! Ubiću te prije, 
nego što to drugi puta izrekneš. 

Lebiba : Ubi me! Opet će u meni mržnja 
ostati! 

Ekrem (obezumi. Vrisak. Ščepa je divlje oko 
vrata): Kučko! ... 

Lebiba (grca): Aah . . . Kukavico! Tako li me 
ljubiš? 

Ekrem (kao da bunca): Ne, ne, ne . .. ! Ja sam 
poludio! Kako bih ja tebe zadavio. .! Kako bih ja 


tebi kidisao! Pa kako bih ja živio bez tebe?! Bože, 
kako si lijepa! Lice ti je bjelje od mljeka! Usne su ti, 
kao zapaljeni merdžani! Ništa na svijetu nije tako 
lijepo kao ti, Lebiba! Ti si moja... moja žena... 
moja sreća... ja smijem zagristi tvoja usta ... po¬ 
ljubiti tvoja njedra . . . obujmiti tvoja koljena ... 
Ne! Ne otimaj se!. .. ti si moja... Ja hoću da te 
uza se privijem! 

Lebiba (otima se i grca): Pusti! Kukavico! 
Razboj niče! Pusti! 

Ekrem (pusti je i s groznom prijetnjom): Do¬ 
bro. Kad je tako, onda je svemu kraj! Odsada ćemo 
drugačije. Još večeras bićemo opet sami. Ničija te 
ruka ne će više spasiti. Ti si moja! Božja, pa moja! 
A sada do viđenja. 

Lebiba: Ne bojim se ja. Uza me su djeca, ja 
ću ođ danas samo za njih živjeti! 

Ekrem : Da vidimo, hoćeš li se dugo s njima 
radovati . . .! Večeras ćemo obračunati ! ! ! Ve¬ 
čeras! A prije toga doće još jedno iznenađenje! 
Ni pola sata ne će proći, a već ćeš ga dočekati! 

Lebiba (stoji neko vrijeme kao izvan sebe, a 
onda prošapće, kao da ništa ne poima): Šta je to 
rekao? On je nešta naumio! On snuje nešto! Šta bi 
to samo moglo biti? Ali šta! To su samo prijetnje 
i ništa više! (Glasovi se očuju u doljnjem boju, ona 
se obazre, osluhne i iščezne naglo u dječiju sobu.) 

6. PRIZOR. 

(Zijahbeg, Kaduna i Lejla.) 

Z i j a h b e g Y uzlazeči za svima uza stepenice): 
Polako, kćeri, polako! Lako je tebi! Ti skakućeš 
kao vjeverica, a u mene su noge već davno oban- 
tavile ... 

Lejla: Još jedna stepenica. A. .. tako! A 
gdje su moje bulke, neno? 

Kaduna : Tamo su na sećiji. (Svi posjedajii.) 

Zi j ahbeg (smije se): Eh sijeda, zar i ti pod 
starost udarila u džidže i igračke. Meni se Čini, da 
ti svaki dan mjesto da stariš, postaješ nekako 
mlađa. .. djetinjastija... Još malo, pa ćeš se sa¬ 
svim pomladiti. . , Počećeš opet izvirivati iza ta- 
raba i iza mušebaka na me, na svoga starog djeda, 
je li? (Smije se dugo dobroćudno.) Eh ostario sam 
ja, sijeda, ostario i iznemogao. Ni jesam ja više za 
to! I dok se ti đžidžama igraš, ja mislim na nešto 
sasvim drugo.. . Odmiču dani, sijeda, odmiču, a 
prikučuju se posljednji časovi: Spremati se valja... 
spremati na teški i daleki put. . . otkle se još nitko 
nije povratio. Smrt je na pragu i valja je dočekati. 

Kaduna (kao da se ispričava): Pa to ja samo 
radi Lejle . . . Nek se dijete zabavlja. -. 

Knjiga U., 1. 


Zijahbeg (Lejli): A ti, mala golubice?... 
Jesi li se primirila? (kaduni) Došla mi je dolje u 
cvijetnjak sva zaplakana. . . jedva sam je utješio .. 
Hehehehe! Mala moja vjeverice! Čemu se žalostiti? 
Eto došlo proljeće . . . procvalo cvijeće . . . Zabije¬ 
lilo se drveće... i bašće, a po kapidžicima izmilile 
djevojke . .. Hehehe! Magarice male , .. Iščekuju 
momke i jarane... da proašikuju... Pa čim akšam 
na zemlju, otvore im se srca, kao cvjetovi. .. obuzme 
ih nekakva muka, groznica, šta li, pa ne znaju, siro¬ 
tice, bi li živile, ili bi se — otrovale. 0, teška je to 
bolest! I ko nije od nje patio i ne zna, šta je to 
prava bol. .. ! Znam ja, vjeverice, da i ti od toga 
malko pobolijevaš... Ohoho-o! Nemoj se ti radi 
toga stiditi! To nije nikakva grehota! Sevdah je od 
Boga! A djevojke i nisu za drugo stvorene, već da 
vole i s momcima ašikuju. . . 

L e j 1 a (stidljivo): I Esma tako govori. Ona uvi¬ 
jek ašikuje. Čim opere suđe i pomete mutvak, od¬ 
mah trči na penđžer i gleda, kako momci prolaze . . . 
A mene je stid muškarca, osobito, ako imaju br¬ 
kove .. Prije bih, čini mi se umrla, nego što bih s 
njima progovorila . . . 

Zijahbeg: (peckavim tonom): Pa šta je to, 
ako malo i ti proašikuješ . . .? Pa ako se desi, 
kakvo begče od roda i od plemena, da ga i zavo- 
liš . . Ništa to nije, kćeri. To će i onako doći, a ti si 
već uzrasla . . . čitava djevojka. 

L e j 1 a (skriva se za Kadunu) : Nemoj, djede, 
mene je sram ... 

Kadu na (obujmi je): Što mi dijete posti- 
đuješ! . . . 

Z i j a h b e g: Pa zar je to štogod ružno, što ja go¬ 
vorim. Pa tako si i ti radila u njezinim godinama? 
Hodi ti ovamo, vjeverice! Nemoj se ti toga sramiti! 
To je tebi sudba odredila. Tako! Sjedi ovdje. A 
sad mi pravo reci, jesi li još ikada pomislila na ka¬ 
kvoga momčića? 

Lejla (bojažljivo): Pa jesam , , . onako, kad 
bih bila sama . . a na polju mjesečina . . Ti ne 
znaš, kako je onda lijepo o tome misliti . . .! Ako 
hoćeš, ja ću ti sve ispripovijedati . . , Samo se 
nemoj smijati . . . jer ti onda ne ću ni jedne riječi 
kazati . . . 

Zijahbeg: Ne brigaj ti, vjeverice! Poznam ja 
te djevojačke nevolje. Tako ti je i nena bila: sra¬ 
mežljiva, plašljiva, ni pogledat mi se nije dala, a 
kamo li šta drugo. Promoli oči kroz tarabu . . . pa, 
kumi, preklinji, da ti se makar malo pokaže, a ona ni 
da čuje ...... Propala bi u zemlju, veli, kad 

bih je svu vidio ... A ja, siromak, po čitave dane 
uzalud prestojim kraj njezinih taraba ... A sad 
eto i ostarila uza me. Je li tako, sijeda . .? 


K a d u n a : Da nisi bio onako silovit, ne bih se 
ni onda od tebe sakrivala. Svu si mi tarabu iskidao. 

Zijahbeg (smije se): Eh puste mladosti! Dok 
sam bio, baš sa mbio . . A (Lejli). A kakvi su tebe 
okupili jadi, a . . . mala vjeverice . . .? 

Lejla: Ja ću ti kazati, ako se ne ćeš smijati! 
Esma se smijala. Ona znade sve. Ja ništa od nje 
ne krijem. Nena uvijek govori, da je djevojkama 
grehota misliti na muškarce ... a Esma . . . ona 
uvijek s njima razgovara ... i ovaj Bogati . . . 
ljubi se sa Ifethanuminim momkom, kadgod idu po 
po vodu . . . 

Kaduna (zabezeknuto): Aah . . . kako će to 
biti! 

Zijahbeg: To ne smije u mojoj kući raditi. 
To je nešto posve drugo! Valja tražiti drugu sluš¬ 
kinju . . . pokvariće mi dijete . . . 

Lejla (prestrašeno): Ne, ne, ne . . . Nemojte 
je izgoniti! Ona nije ništa kriva, momak je kriv . . , 
Kako bih ja bez nje ostala . .? ona je uvijek uza 
me . . . samo mi je teško gledati, kad se ljubi. Ja 
sve vidim dolje u araluku, šta ona radi, i onda mi 
se smuči, nešto me stegne oko srca, uhvati se magla 

oko mene, a suze mi same navru na oči. 

Kaduna (začuđeno) : Šta je to s tobom 
Lejla . . .? Tebe nešto boli . . .? To nije sev¬ 
dah, to je bolest nekakva, kćeri! 

Zijahbeg: Šta ti je, Lejla? 

Lejla: Ne znam ni ja, šta mi je . . Esma mi je 
jedamput donijela selam od Idriza Ifethanumina iz 
Duge Mahale i odonda me ovo muči. I majka je 
rekla, da će me udati za Idriza, čim svrši gimna¬ 
ziju . . Djed kaže, neno, da nije grehota voliti 
muškarce ... A ja .. ja nisam nikad vidila Idrt- 
za ... on je na f eri je nekoliko puta ovuda pro¬ 
lazio ... I Esma me je vikala na kapiju, ali ja ni¬ 
sam izašla . . Djede, što me gledaš tako? Ti, Boga 
mi, misliš, da sam ja izašla? . . . Eto najvolila bih, 
da sam mrtva, kad mi ništa ne vjerujete. A 

Zijahbeg: Vjerujemo, srce, vjerujemo! . . . 
Samo reci, što si tako zbunjena? Voliš li ti Idriza...? 

Lejla (stidljivo) ; Pa . . . volim ga malko . . . 

Zijahbeg: Kako ćeš ga voliti, kad ga nisi 
nikad vidjela? 

Lejla (zbunjeno): Pa eto tako ... Ne znam 
ni ja. To samo od sebe dođe ... U njega je lijepo 
ime . . . Idriz! . . . Idriz . . .! 

Kaduna: Pa zar se ime voli, kćeri? 

Lejla (dokumentarno): 0 i Esma znade, kako 
je njezina drugarica zavolila momka samo zato, 
što mu je ime bilo Faik. 

Kaduna: Kakva je to ludost! Šta joj je sve 
ta sluškinja natrpala u glavu. 

Z i j a h b e g : Čekaj ... tu se nešto drugo kri¬ 
je, nije to samo ime - . . 

Lejla: Pa i za drugo ja njega volim. Nije 
samo zato. 

Kaduna: Zašto ga još voliš . . . Reci slo¬ 
bodno! 

Lejla: Pa volim ga eto zato . . zato , . Pa ti 
znaš, neno, Boga mi, zašto se momak voli, pa što 
me onda ispituješ . . . .? 

K a d u n a : Ma ne znam, otkale ću ja to znati.. 

Lejla: Pa volim ga zato .... što, je . . , 
samo ako se nasmijete, ja ću odmah zaplakati . 
volim ga zato, što je . . . muškarac . . . 

Kaduna (zaprepašteno) : -Aah. 

Z j a h b e g : Kako? 

Lejla (prestrašeno): Šta se čudite? Zašto se ne 
smijete? Jelde da sam luda? (zapada u histeriju) 
Smijte se, ja sam luda, smijte se . . Ja ću plakati! 

Z i j a h b e g : Prokleta sluškinja, šta mi je uči¬ 
nila od djeteta . . . Nisam znao, da je ona nju i 
tome učila, e drukčije bih ja onda govorio. Umiri se, 
dušice! Ne moj više plakati! Mi ćemo od sada s 
tobom biti a sluškinju ću ja istjerati . . 

Kaduna: Eto tako je, kad se ženska djeca 
zapuštaju. 

Zijahbeg; E pa da, sad je proljeće! naj¬ 
gore vrijeme! Jadno dijete moglo je i u bolest 
pasti . . .! (podigne joj glavicu.) Nemoj kćeri, 
sve će to proći ... To je ludost, i ti ćeš na to 
i zaboraviti ... I bićeš opet moja mala vjeve¬ 
rica. A sad otari suzice . . . ! Tako!!! Pogledaj, 
djedu u oči . . . nasmij se ... | još . . . još 
još . . . (svi se smiju i svi se miluju.) Tako! 


Knjiga IL, 1. 


Hehehe! Eto vidiš, kako je to prošlo! Sad je opet 
sve u redu! 

7. PRIZOR. 

(Prijašnji i E s m a.) 

Esma (naglo dotrči sva zapuhana) : Hanuma! 
Poslao Ekrembeg načelnikova momka, da javi, da 
je hanumica isprošena! 

Kaduna : Šta ti to govoriš? Koja hanumica...? 

Esma : Naša hanumica. I još je rekao, da se 
odmah sprema, jer će svatovi još danas po nju. 

Zijahbeg: Za koga je isprošena? 

Esma: Za Ibrahimagu, načelnika. 

Zijahbeg: Šta, zar za onog gulikožu, zar za 
onog golju, što je bio podvornik u općini . . . 

Kaduna: Mogao bi joj otac biti . . . 

Z 1 j a h b e g : To nije istina! To ja ne mogu vje¬ 
rovati. Moja krv da se miješa sa. fukarskom. On 
plemić, koljenović, pa da dadne dijete za nikoga... 
za ratnog bogataša . . za podvornika . . . Ne, ne. 
to ne može biti ... Ti nisi dobro čula . . . 

Esma: Tako je momak dojavio .... 

Lejla (obzire se preplašeno po svima) : Neno, 
djede . . .! Šta je to? Koga su to udali? Zar mene? 
Boga mi nisu . .! To je varka! (Esmi) Nemoj se ti 
cura, samnom šaliti! Zašto lažeš? . . . Reci da 
lažeš . .! Kaži, da je to šala! Bogom te zaklinjem 
govori! , . . Neno . .! Pa zar je to zbilja istina . .? 
Zar ja da pođem za načelnika? Djede, dragi djede, 
ne daj me! Ruku ti ljubim, obrani me! Ja ne ću 
nikud od tebe . .! Djede, djede . . , djede . . ,! 
(padne mu u naručaj.) 

ZASTOR, 

(Nastavit će se). 


SMRTI 


0 tajna dolaziš noć 
Tiho i nečujno ... Nosiš 
Na crnim krilima mrak. 
Tama je tvoje carstvo 
Jer Ti si slijepa .,. 

Oči bi plakale Tvoje 
S Tuge, što stalno Te prati 
Na putu Tvom —, 

Da nijesu prazne . .. 

Ali je vrelo suza presahlo: 
Suhe su očnice Tvoje, 

Suhe i slijepe. 

Ne vide suza tuđih, 

Što teku, jer nema Tvojih.. , 


I gluha si. Gluha 
Ko zimska noć; 

Ko majčin grob . . . 

Ne čuješ vapaja drugih. 

Što plaču, jer šutiš Ti. . . 
Ljudstvo vodiš u tajne 
Duboke, ko što je tajna 
Ledenog bića Tvog .. . 

I grozu ljudskoga roda 
Pred dodirom Tvojim 
Blaži tek nada — i vjera. 

Da put Tvoj kroz noć i mrak 
U vječni vodi dan ... 

Đuro Kumičić, 

SLAVKO BATUŠIĆ: TRI TRIPTIHA 


TRI STVARI U JEDAN DAN, 


I. 

U bolnici Svetog Arkanđela 
danas su tri slučaja 
svršila letalno. — 

I sva trojica bijahu mladići. — 

Doktor je pilatskom gestom 

oprao ruke u gorkom karbolu 

i rekao neku mističnu latinsku riječ. — 

A sa tri crne table 

što bijahu iznad kreveta 

časna je sestra otrla kredu 

i tako je bilo sve u redu. 

IL 

U isto su vrijeme tri mlade žene 
ko mesnati cvjetovi u svilenim čaškama 
pale po mekom medvjeđem krznu 


i klicale u podne dana. 

O, kako su žudile tri mlade žene 
za trima toplim tijelima 
za trima muškim tijelima, 
no samo su prazne sunčeve zrake 
padale u njine kose. — 

A vani su korakom prošla crna kola 
sa krasna i blijeda tri mladića, 
koji odoše skrštenih ruku. — 

Nečujno odoše. 

III. 

A ja sam otvorio sve prozore, 

Zapalio voštane svijeće i rumena kandila, 
i čekao da prođu kola. 

O, ja tako dobro znam 

što se sve zbiva u prazan jedan dan! 


TRI SUSRETA. 


I. 

Danas sam usred uskipjelog grada 
susreo nekog poetičnog čovjeka 
koji mi reče: da je sretan. 

Uzdigo sam vječno spuštene oči 
u nebo: smješilo se. 

Slava Panu! 

II. 

U pokisloj noći našo sam na dnu aleje 
neku djevojku slomljene figure. 

Crni su šišmiši javljali ponoć 
Kad ona proplače: 

Kako sam mlada! 

0 djevojko, 

koliko već tisuća noći ju i ja 
sam samcat lutam kroz aleje 


i kadgod dođem do dna 
znam: da sam tako mlad. 

0 djevojko, 

mi ćemo vječno ostati mlađi 
mi ćemo vječno ostati tužni! 

III. 

Ipak, 

jednom ne ću susresti nikoga. 

A to će biti 

kada u zoru punu pjesme mora i sirena 
sađem sa bijele umorne lađe 
na oprani pločnik yokohamske luke, 
i kada u trista tisuća malenih prozora 
sunce zapali rujni ognjeni pozdrav. 

Ono grimizno japansko sunce, 

što gori na svakom procvalom stijegu 

Niponova Carstva. 


TRI PRESVETA KRALJA. 


Noćas su preda mnom tiho osvanuli 
STIH, PAN I EROS 
Tri presveta kralja 
Tri velika mudraca, 

^i časkom su sjeli 
uz duboki poklon. 

Na čelo je moje kapnula zelena krijesnica 
sa malim sjajnim repićem 


kao betlemska zvijezda, — 
i tako je nastao biblijski san. 

Zapalila su Tri presveta Kralja tri cigarete 
i tri svijetle čežnje u mojoj duši, 
a onda su nečujno otišli 
uz duboki pokon. 


12 . 


Da, STIH, PAN I EROS. 


Godina I, 


VIJENAC 


Knjiga II., 1. 




POSLJEDNJA POSJETA 



ESI Ii sretna? 

— Ne znam, 

— Je li ti dobro? 
— Jest. 

— A on — dobar ti je? 

— Neobično dobar. 


Napisao MILAN BEGOVIĆ 

♦ 

— Kaješ li se, što si pošla za nj? 
— Ne kajem. 

— Voliš li ga? 

^ Ne znam. 

— To se barem može znati! 

— Mora li se to znati? 



VLADIMIR KIRIN: KOD BIJEDNIKA 


— Valjda te pita katkad, da V ga voliš? 

— Pita. 

— Pa šta mu kažeš? 

— Da ga volim. 

— Onda ga varaš. 

— Ne varam. Jer ja ga više volim, nego ne vo¬ 
lim. I kad mu odgovaram, da ga volim — to je 
nije — ljubav. 

U prizemnoj sobi bez svijetla, u koju je upadao 
slabunjav sjaj ulične laterne, sjedile su na jednom 


divanu dvije figure. Kroz polumrak nisu se raza¬ 
znavala lica, a tjelesa su bila dvije tamne mase, 
na kojima se raspoznavala bjeloća muškog ovrat¬ 
nika i ženskog dekolte-a. Dijalog se razvijao skoro 
u šapatu, bez modulacije i naglaska, kratkim tem¬ 
pom — kao pri kakvoj istrazi — i bez topline. 
Samo pri posljednjoj frazi zadrhtao je u nekom uz¬ 
buđenju njezin glas, koji je prije posljednje riječi 
napravio koronu. Nato je nastala pauza. Poslije 
malo digla se njegova ruka i prešla preko njezine 

glave. Polako — od čela prama zatiljku. I onda 
se spustila na rub divanskoga naslona. Ona pak 
osta nepomična i ravna, kao da čeka na novo pi¬ 
tanje. A1 on je šutio. Napokon je digao ruku s na¬ 
slona i s njom podbočio svoje lice uprijevši lakat 
o naslon. Gledao je nju i dalje šutio. 

— Na što misliš? 

— Kako je sve glupo. I život i sve oko nas. 
Kad odlazi tvoj vlak? 

— U deset. 

— Imaš još čitav sat vremena. 

— U ostalom ja ne moram putovati danas. Kod 
kuće sam rekla, da ću možda ostati i sutra u gradu. 

— AI ti moraš putovati večeras. 

— Nije ti pravo, što sam ovdje? 

— To ne. Ali ja te molim, da ideš večeras. Ja 
te molim, da više —- 

— Zašto ne dovršiš? Moliš me — da više ne 
dolazim? 

— Da. Ovo nek bude prvi i posljednji put. 

— Hvala ti! 

I ponovo nasta šutnja. Dublja nego ona malo 
prije, jer je ovaj put i razgovor bio jači, naglaše¬ 
niji, življi. Doduše riječi su bile oporije od načina, 
kojim su izgovorene, al odjekivale su resko i so¬ 
norno u onoj velikoj sobi. Polazak jednog teretnog 
automobila ulicom prigušio je nastalu tišinu. Kuća 
se tresla, a kristali su na lampi udarili jedan o 
drugi i zvučali kao zvona u daljini. Prasak je auto¬ 
mobila postajao sve to slabiji. Jedan dva prolaz¬ 
nika prođoše upravo pod prozorom: razgovor, 
smijanje, tapkanje cipela po trotoaru, a dugačke, 
nejasne refleksne sjene na plafonu. A poslije malo; 
opet mir. 

Najednom on ustane, pode do stola, uzme od¬ 
nekle cigaru i pripali je benzinskom nažigaljkom. 
Sad se jasno moglo vidjeti njegovo lice. U zaga¬ 
sitoj, obrijanoj koži urezali se duboki nabori oko 
usta i očiju. Pune se obrve doticale nad velikim 
nosom, koji se prilično nagnuo preko senzualnih, 
punih usana. Dugoljast, mršav obraz sa čelom, koje 
je duboko na dvije strane prodirale u plavkasto- 
smeđu kosu. U izrazu na oko miran — i u tom 
času zabavljen pripaljivanjem cigarete, pa se mo¬ 
glo teško otkriti, šta se sve zbiva u onoj duši. 

Neko vrijeme ostao je nepomičan i pušio. Par¬ 
ket, po kome je malo prije prošao preko čilima, 
pucketao je tu i tamo. Opet jedan prolaznik na 
ulici. Zatim zvižduk. I još jedan prolaznik sa pro¬ 
tivne strane. Onda gore u prvom katu nekakvi ko¬ 
raci i žamor povučenog stolca. Napokon glasovir: 
poznata uličarska melodija nekog modernog plesa, 
ali s mnogo ritma i temperamenta. 


Ona se digne. Njezina tanka i visoka pojava 
stala je prama prozoru poput slike u okviru. Obilna 
kosa uvijena oko glave kao turban na portretu 
Beatrice Cenci. Kad je malko okrenula glavom, 
izrezao se jasan profil na osvijetljenoj pozadini: 
pravilan, malko svinut nos, tanko urezane usne i 
uska bradica. Ramena su ponešto koso padala. 
Ona dohvati s nekog stolca malenu toque i stavi 
je na glavu sa obe ruke, koje su u onoj polutami 
izgledale kao dva trokuta, kojima su glava i vrat 
pravili zajedničku podnicu. 

— Idem. — 

— Počekaj još malko. Uvrijedila si se? 

— Nema smisla o tom govoriti. Ti imaš pravo. 
Nisam trebala dolaziti amo. 

— S tim si sebi naprtila jednu laž na dušu i 
ništa više. 

— Ja nikad ne lažem. Sutra će on znati, da 
sam ja bila kod tebe. 

— Zašto da mu odnosiš mir? I onako ova tvoja 
posjeta nema značenja. 

— Misliš? 

— Bar ne u onom pogledu, kako bi se uopće 
o njoj moglo suditi... 

— To je svejedno. Glavno je, kako je u meni 
izgledalo. 

— Doduše. 

Ona sjede na naslon jednog klupskog fotelja, 
što se nalazio uza nju. Opet nekoliko trenutakia 
šutnje. Glasovir je prestao. U blizini, upravo kraj 
prozora, započeo je zrikavac svoj monotoni 
staccato. Sva je soba ječala od njegove 
pjesme. 

On je dalje pušio, a duhanski je dim oko njega 
pravio sablasne zračne talase. Napokon sjede i 
on na stolicu pred pisaćim stolom — vis a vis njoj. 

— Ja znam, ti se srdiš na mene. Srdiš se, što 
te nisam ovdje onako dočekao, kao što sam te do¬ 
čekivao prije dvije godine, kad si k meni svaki 
dan dolazila. I ti misliš, da je to bogzna rad česa. 
Jamačno govoriš sama sebi: — Jedna druga je na 
mom mjestu! — ili: — Boji se moga muža! — Ne 
voli me više! — Al ne, ne! Nit je tu druga žena 
po srijedi, nit se ja bojim tvoga muža — a pošto 
te još uvijek jednako volim, to sam upravo stoga 
s tobom ovakav, kakav jesam. Ti znaš, kakova je 
bila naša ljubav. To nije bio za me kakav god od- 
nošaj. Ja sam uza te proživio bol ljubavi — a to 
se rijetko kada proživljuje. Izgubio sam te u času 
najveće sreće — u času moga i tvoga ludila — u 
času najradosnije opojenosti. Ti si moja neispita 
čaša. Moja zvijezda, koju nisam s neba skinuo. 

Hljeb Gospodnji, čiji nam prijem baš u posljed¬ 
njem trenutku zapriječi smrt. Kad te je nestalo 
iz mojega života, mislio sam, da i mene mora ne¬ 
stati s ove zemlje. I volio sam svoje patnje, jer 
su o tebi govorile, jer su mi tebe donosile na svo¬ 
jim izranjenim rukama. Ja sam te doduše izgubio, 
ali sam te u sebi nosio kao što se nosi krv. Moja 
toplina bila je od tebe. I znao sam dobro, da po¬ 
slije tebe ne može doći ništa ljepše — ništa veće. 
Znao sam, da je ova moja neiživljena ljubav — 
moja bezgranična sreća. Ja sam ostao gladan tvoje 
ljubavi, koja me je hranila punim rukama. I ništa 
ne može da razobliči tebe u meni. Jer moju ljubav 
za te ne mjeri vrijeme nego žudnja, koja nema 
ispunjenja. Ti si u meni čista i neoskvrnuta; ja sam 
te ljubio samo u vječnosti — samo u beskonač¬ 
nosti ... Oni, koji su nas rastavili, nisu se nadali, 
da posvećuju sve ono, što je bilo među nama, po¬ 
svećuju i ovjekovječuju. Prisilili su te, da predaš 
svoje tijelo kao kakav ćilim bilo kome, a nisu mi¬ 
slili, da sam ja bio tkalac, koji sam satkao boje i 
vezove u tvoju mladost. Nisu mislili, da je moja 
duša u tebi. I evo, ta te moja duša dovodi danas 
k meni. A1 ja sam te preveć ljubio, a da te pri¬ 
mim ovdje kao Ijubovcu. Ja te još uvijek ljubim 
i ne ću da postaneš ono, što nikad nisam htio da 
mi budeš. Ne ću da ubiješ u meni ljubav za te. Ne 
ću, da iz moje vječne gladi postane podla sitost. 
Ne ću da odeš odavle brakolomka i nedostojnica, 
koja bi iščezla iz mene kao mnoge, koje je slučaj 
i lakoumnost dovela na moju stazu. S tvojim iščez- 
nućem nestalo bi i mene i moje ljubavne boli, o 
kojoj danas živim i u kojoj nalazim svoju sreću. 
Za to te ovdje ne zadržajem — za to te molim, 
da odeš odavle i da se više nikad ne povratiš. Ja 
ne znam, bi li drugi put imao snage, da ti to isto 
rečem. Ne znam, bi li još jednom mogao zadržati 
ovu prekomjernu žeđu za tobom, koja gori na mo¬ 
jim usnama. I bi li bio kadar da očuvam od oskvr¬ 
nuća veličinu moje ljubavi posvećene dugim pat¬ 
njama i bolima. 

Onda se polako ustane, priđe k njoj i uhvati je 
za ruke: 

— Zbogom! 

Njoj je još kod posljednjih njegovih riječi izbijao 
jecaj kroz grlo, a kad joj on primi ruke, baci se 
ona na njegovo rame. On je obujmi i utisne po¬ 
ljubac na njezine usne mokre i tople od suza. 

— Zbogom! 

Zagrljaj je potrajao nekoliko trenutaka. Bučna 
hrpa polaznika prođe pod prozorom. Muški i žen¬ 
ski glasovi. Kad su zakrenuli za ulični ćošak, on 
raspusti zagrljaj. A ona poleti k vratima gušeći 


se u plaču. Tamo se zaustavi, vrati se ponovo 
k njemu, podigne svoj svileni jumper i reče: 

— Poljubi me u srce. 

On se sagne i pritisnu svoja živa usta na nje¬ 
zino golo i krvavo srce. 

II. 

— Ti znaš, kako je sve to bilo. Ništa ti nisam sa¬ 
krila, sve sam ti priznala. Ja sam rekla također, 
da ga nisam prestala ljubiti i da uopće ne znam, 
može li se to ikad dogoditi. Ti si sve razumio. Do¬ 
bar si i razuman. Kušao si mi protumačiti život i 
pokazati mi hirovitost njegovu. Za sve si znao pa¬ 
metnu riječ — svemu si našao uzroke — ničemu 
se nisi čudio. Šta god sam ti ja rekla, pače i ono, 
što ti je moralo biti žao i što muškarac ne može 
da tako lako čuje i primi —, sve si ti to pojmio i 
opravdao. Slušao si me sate i sate, kako o njemu 
govorim i nikad nisi o njemu rekao zle riječi — 
naprotiv: ti si o njemu dobro govorio. Kad god si 
ga u mom prisustvu spomenuo, nazivao si ga, jed¬ 
nako kao i ja, samo krsnim imenom. Njegova 
uspomena živjela je uza me, pred tvojim očima i 
nije te vrijeđala. I bilo mi je dobro uza te. Bila sam 
uvijek vesela. Pjevala sam skoro svako jutro. I 
voljela sam te. Toplo, odano, iskreno — ne onako 
kao nekada njega, ali to si i ti sam znao i rekao, 
da je ova moja prekomjerna ljubav za njega naj¬ 
ljepša, što je u meni. Rekao si još, kako je grje¬ 
hota, što je ta ljubav već jednom prošla preko 
mene: to se drugi put ne ponavlja! 

Ona se ustavi, jer da je proslijedila, jecaj bi joj 
probio iz grla. Još je bila u putnom ogrtaču — ja¬ 
mačno prije malo povratila se iz grada. Njezin je 
muž sjedio prema njoj. Gledao je u nju bojažljivim 
očima, u kojima je istodobno sjajio razuman i ši¬ 
rok pogled. 

Bilo je jutro. Dva velika, otvorena prozora sa 
bijelim, pomaknutim gardinama bacala su u sobu 
obilje sunca. U stabalju pjevale su ptice, a negdje 
blizo zakriči naglo nekakav uzrujani patak: pa- 
pa-pa. A u neodređenoj daljini čuje se zvonko stru¬ 
ganje pilane: metal zahuji čitavu skalu tonova, a 
onda ječi... I to se monotono ponavljalo. 

Njezino lice živi u svakom nervu. Odlučno i 
otvoreno uzbuđenje prati njezine riječi. Ruke su 
mirne — a glava katkad zadrhtne. Oči, modre i 
ponešto omagljene kao mliječno staklo, dok go¬ 
vori, stoje većinom poluotvorene, tek se pri malko 
jačem akcentu otvore i gledaju ravno u njegove. 
Ne izazivno ili drsko — ali ni čedno ili pokajno. 
Neki mir i široko pouzdanje pune njezin pogled. 

On je čekao, da ona nastavim Stanka je bila 
duga. Par časaka, Ali on nije pokazivao nikakve 
nestrpljivosti. Samo je pomalo cupkao vunu iz na¬ 
slonjača, na kom je sjedio, kako se to već čini: 
nesvijesno i nenamjerno. Napokon ona započe: 

— I sad ja sam uvjerena, da se ne ćeš začuditi, 
kad ti priznam, da sam sinoć bila kod njega. Za 
to sam i otišla jučer u grad — prvi put nakon dvije 
godine, što sam evo pošla za te. Rekla sam ti, da 
me pustiš k majci, i ti si me pustio, A u prvi čas 
nisam ni mislila na to, da bi k njemu otišla — samo 
mi je onako nešto podsvijesno govorilo, da bi ga 
možda mogla vidjeti. Ali čim sam ušla u vlak, od¬ 
mah mi je bilo jasno da ja idem k njemu. Nisam 
više mislila ni na majku ni na sestre. Samo on je 
zaokupio sve moje osjećaje. Satovi u kupeju bili 
su mi beskonačno dugi. Pitala sam se neprestano, 
hoću li ga naći. Znala sam doduše, da je predvečer 
kod kuće — ali može biti da je na putu ili gdje za 
poslom. Onda mi je bilo žao, što mu nisam javila 
svoj dolazak. Kad je vlak stigao u grad, pošla sam 
ravno k njemu. Kao slijepa, kao luda prolazila sam 
ulicama ne obazirući se ni na što, K njemu! 
— K njemu! — Nek me ponovo uzme u svoje ruke 
kao nekada! Nek učini od mene, šta ga volja! Jer, 
na koncu konca, ja sam još uvijek njegova, u meni 
se nije ništa promijenilo, u meni je još uvijek kao 
u onaj prvi dan, kad me je poveo u svoj stan i re¬ 
kao: — Vidiš — tebe ljubim! Samo tebe i nikoga 
više. Tebe u sve vijeke — amen! — Nisam se više 
sjećala, što je bilo sa mnom poslije rastanka s njim. 
Neka daleka misao bunila se u meni i šaptala mi, 
da si ti moj muž, i da činim nešto, što je krivo. Ali 
ta misao bijaše tako blijeda, tanka, tanka kao nit 
paučine, što se drži dvaju debelih stabala, I nisam 
se ni zapitala, šta će biti poslije — i hoću li se ja 
uopće više k tebi vraćati. Jedno jedino življaše u 
mojoj duši: — Pa ti si njegova! Ničija nego nje¬ 
gova! — 

Ona zamukne. On je kao blijeda statua gledao 
u nju, dok je govorila bez velikih promjena u fizio¬ 
nomiji, Samo se lijeva obrva nervozno dizala i spu¬ 
štala, dok napokon nije ostala dignuta u grčevito 
napetom luku. Oko usana mala ironična crta, ali 
jedva primjetljiva. Desna se ruka držala čvrsto 
za ćošak stola, ali bez ikakova drhtaja. 

Vani je vjetar nenadno udario kroz krošnje i 
lišće je snažno zašumilo, I bijele se gardine malko 
nadule. Inače nikakvih glasova. Ona je okrenula 
lice prama prozoru. Puno svijetlo sunčanoga dana 
pojačalo je njezin uzbuđeni izraz, A u očima se 
igrao refleks. Skoro kao da su dva mala ogle¬ 
dalca. Nemirne ruke, od kojih je jedna stiskala 


malu maramicu, prilazile su sad preko kore sad 
preko koljena sad preko usta. 

Napokon on upita: 

Što si radila kod njega? 

— Začudio se, kad me je vidio. Mislio je u prvi 
mah, da sam pobjegla od tebe, I skoro da mu na 
njegovo pitanje nisam odgovorila: — otišla sam i 
više se ne ću vratiti! — A1 njegov prijem bijaše 
nekako nesrdačan i oprezan, pa sam samo rekla: 
Došla sam, da te vidim! — Na to me je ispitivao, 
kako mi je i jesam li sretna i onda je primijetio, 
kako nisam smjela dolaziti. A1 ja sam mu rekla: 

— Kako možeš tako govoriti, kad vidiš da sam 
došla. Došla k tebi! Nakon dvije godine lude če¬ 
žnje! Uzmi me, jer ja sam samo tvoja! — I vikala 
sam očajnim glasom čekajući, da će se dići njegove 
ruke i obujmiti me i uzeti u naručaj. A one su 
ostale nepomične. Kao da sam mu najtuđa žena. 
Kao da stojim pred kakvim hladnim i poslovnim 
čovjekom, a ne pred gospodarom svoje mladosti, 

— Ta to sam ja — to sam ja! — uvjeravala sam 
ga — ja, koja se nisam nimalo promijenila, koja te 
evo tražim i zovem kao što sam ti bila onda obe¬ 
ćala, kad su nas rastavili jedno od drugoga! Uzmi 
me i ne daj me! — Da upravo sam mu tako 
rekla: — Uzmi me i ne daj me! 

Pauza. Vjetar je šumio u stabalju pred prozo¬ 
rima, Nekakvo pseto lajalo je kraj kuće, valjda 
pas čuvar u avliji. Čuo se i nerazumljiv razgovor. 
A pilana je zujila u reskom ritmu. 

-— A dalje? 

Dalje — dalje , ,, da, zar to nije dosta? To jest 

ne-On se onda digao, prošao rukom preko 

moje kose i rekao mi, da me jednako ljubi kao 
nekada, ali ne će da iz mene učini brakolomku i 
Ijubovcu, Kao da ja to nisam bila već onim časom, 
kad sam zakucala na njegova vrata! Kao da to 
nije svejedno. Ja sam to htjela da budem, I ništa 
ne mari, ako me se on nije htio ni dotaći, ako me 
je zamolio da odem iz njegova stana — i da više 
ne dolazim ,,, Ja sam u ono nekoliko trenutaka 
bila njegova svojim tijelom i svojom dušom. On me 
doduše nije uzeo — ali ja sam se dala. Čitava, 

I eto — to ti moram reći, to moraš znati! Ja znam, 
da ćeš me ti potjerati — pa kako i ne bi! I ja ću 
otići — al k njemu više nikada — više nikada — 

Njezina glava pade na podlakticu. Ramena su 
se trgala od jecanja. On se približi k njoj. Miran, 
preobražen, čovječan. Sa jednim svetačkim izra¬ 
zom dobrote gledaše ii ono zgrčeno stvorenje, što 
Je jecalo. Znao je, da je to bila posljednja kušnja. 
Vrhunac krize jedne neuslišane ljubavi. Znao je, 


16 





Godina 1. 


V i J E N A C 


Knjiga Ii., 1. 


da on tu nije ni muž ni sudac, nego Ijekar — ispo¬ 
vjednik — 

I podiže svoju ruku nad njezinu glavu. Prsti su 
drhtali spuštajući se. Onda uroniše u bogatstvo 
kose i dotakoše malu, okruglu glavu, koja je po¬ 
malo prezala od jecanja. 

— Ti ne treba da ideš odavle. Ovo je tvoja 
kuća. Tvoje je mjesto uza me. Dobro je, da je 
tako : sada vidiš, da tamo nema više ništa . . . 

A1 ona se naglo trgne i pogleda ga: 

— Ne, ne — ti ne znaš sve! Jer ja ti moram 
sve reći — 

— Pa reci, reci. . . Nemoj mi ništa sakrivati. .. 


Ona malko počeka, a onda se odluči: 

— Na polasku sam pristupila k njemu i otkrila 
svoje srce. I rekla sam: — Poljubi me u.srce. — 
On se prignuo i poljubio me usred golih prsijTi. 

Na te riječi stisnuše se njegova usta. Lijeva se 
obrva ponovo diže i zgrči, a kratak trzaj prođe 
kroz njegove ruke. A1 malo zatim opet se raz¬ 
mekša njegov izraz, tih posmjeh preleti nad usnama. 
I reče: 

— Ubogo srce! I zaslužilo je! 

U njegovu glasu bilo je neizmjerno svijetla i 
dobrote kao u mlazu -onoga sunca, ^što se kroz 
prozore prosipalo u sobu. 


MAJKA BOŽJA NA MOSTU 


M ajko božja na mostu, — 

kako je tužna tvoja tamna silhueta. 
Duboko sagnuta nad djetetom tvojim 
slika si bijedne, nemoćne tuge, 
koja ne zna za pomoć. 

O Majko božja, mnogi će proći 
noćas još pokraj tebe — 
i mnogi će bolnim pogledom tražiti 
utjehu tvoju. 

A1 ti ćeš svoje dijete još jače 
pritisnuti k sebi 

i tvoja će hladna kamena usta drhtati: 

»Čovječe, — zar ti ne vidiš, 

da mi je tuga davno već zdrobila srce, 

i da su moje kamene ruke, 

skupljene očajno nad mojim djetetom, 

već davno zaboravile veliki gest spašavanja. 

Vidim— moram da gledam! — 

kako neprestano preko ovog mosta 

prolaze nesretnici, bijednici, 

mučenici — 

iz bezdana u bezdan, 

tražeći milost nijemim usnama, 

drhćućim rukama, izgorenim očima . . . 

dok konačno njihova izmorena tijela 


ne prođu tiho ispod tamnog mosta 
na hladnim valovima crne rijeke. 

Traže od mene pomoć, utjehu, spas — 
a ja znam — da toga nema. 

Znam, da i one, 

koji danas prolaze lakim korakom, 

čeka sutra stalno negdje 

most — koji vodi iz bezdana u bezdan, 

moja slika — kao pozdrav zadnje izdajničke nade, 

i hladna voda — koja će nositi 

njihovo mrtvo truplo. — 

Ja nemam spasa, ni milosti, ni nade 
U meni je nemilosrdno spoznanje 
beskrajnog jada.« 

0 Majko božja na mostu! 

Mora da si negda bila puna 

čudesa, pomoći, milosti i snage. . ^ 

Ali je jednom došao Jedan — 
i njegova čovječja bol bila je veća 
od tvoje božanske snage. 

Nisi mu mogla pomoći. 

I njegov zadnji očajni krik 
u hladnim valovima crne rijeke 
odnio je tebi jednim zamahom 
svu božanstvenu moć. 


Odonda si ti samo 

jedan ludi kratki časak nade 

na putu 

iz bezdana boli u smrt, 

Majko božja na mostu. 

Božena Begovič. 

U NOVI ŽIVOT 

Napisao DAVORIN M. ROBOTIĆ. 


ROBUDILO ga šumorenje vjetra pod 
pendžerom u bašći. To je proljeće 
dahnulo mirisnim dahom u napupale 

Izašao je polagano k valovu pod đermom, da 
se umije. Stara majka već je davno ustala i gra¬ 
bila vodu na bunaru. 

— Oj sine! 

— Uranila, mamo? 

— Malo sam i spavala. Trudne kosti, pa žele 
^ većeg počinka od noći. Kad ja zaspem, ne ću se 

više probuditi. 

— Znam ja, znam, sine! Ležim ja tako u kre¬ 
vetu, pa sve mislim. Mislim o svemu, što je negda 
bilo. A svega toga sada nema. Nestalo, pa kao da 
ga nije nikada ni bilo. Ni radosti, ni žalosti, ni 
mladih dana. Mislim tako, pa se sjetim naše stare 
trešnje u bašći. Ona jedina još stoji iz moje mla¬ 
dosti. On — tvoj otac (Bog mu se smilovao) — 
donio tu trešnju jednog dana. Bilo to davno. Kaže, 
neka je, nek nas sjeća u starim danima naše sreće. 
Neka nas prva u proljeće pozdravlja svojim cvije¬ 
ćem. Pa i djeca nek se vesele statkom plodu. Siro¬ 
mah; nije dočekao starih dana. Ubio ga rad, Šta 
da ti o tom i govorim. Znaš ga. Umro, a trešnja 
ostade. Grbava i nagnuta doduše, ali još stoji. Mi¬ 
slim o njoj, a sve mislim o sebi. Ne ćemo nas dvoje 
dugo. Pogureni smo, stari, . . 

— Mamo! 

— Vidim, kako trešnja svakim danom sve više 
prigiba zelene ruke k zemlji. Vidim je: gine, vene. 

Momče se opralo u svježoj vodi. Prvi tračak 
sunca, što je provirio preko štaglja, pao mu na 
prsa i zacaklio se na zaostalim kapljicama vode. 
Cijela se bašća zasvijetlila u suncu. Izgledala je, 
kao da ju je zagrlila dugo željena i iščekivana pro¬ 
ljetna sanja svojim mirisnim rukama. Palo sunce i 
po staroj trešnji; zasjalo na bijelim laticama pro- 
cvjetalih pupova. Momče gledalo trešnju, a u nje¬ 
mu se nešto čudno pokrenulo. Osjećao se krivcem 
i vidio sav svoj grijeh. 

* 

Zna on, da je i pređašnjih godina dolazilo pro¬ 
ljeće. Bio je onda još skoro dječarac. Išao je s go¬ 
vedima na pašu. Prebacio bi torbu preko ramena, 
a u ruke uzeo tamburicu. Veselio se njezinu glasu, 
a često — večerom — znao bi na nju tako sjetno 
svirati, da su goveda mirno sjedjela u travi i po¬ 
božno slušala pjesmu. Sunce bi zalazilo, a on bi 
polako krenuo s govedima kući. 


Idući tako jedne večeri kući opazi, da ga iz 
jedne bašće gledaju dva svijetla i vlažna oka. Pje¬ 
sma mu zamrla u tamburici, a djevojče ga upita: 

— Sviraš li ti tako lijepo svake večeri? 

On kimne glavom i poposatne. Gledao ju je 
čudno, a onda pođe dalje bez svirke. Djevojče 
pobježe kroz granje. 

Tri dana išao je na pašu tužan i 2 ;amišljen. 
Tamburica ležala je kraj njega u travi, đa je nije 
ni dirnuo. Podbočio se rukama i gledao nekud da¬ 
leko, a cijelo nebo odrazivalo se u njegovim oči¬ 
ma. Nije ni pogledao tamburice, a o njoj je mislio. 
Možda bi ona mogla još ljepše svirati? Možda bi 
ona mogla još radosnije zvečati, možda još tužnije 
jecati u suton? 

Dugo u noć prevrtao se na krevetu, pa kad je 
već bila kasna noć i svi se razgovori stišali u za¬ 
grljaju sna, podigne se on i izađe u bašću. . . 

.. . Nebo je bilo jasno i puno svjetlosti. U mi¬ 
rišljivu zraku kao đa si čuo razgovor zvijezda i 
drhtaj proljeća. Išao je uskim puteljkom, što je bio 
pobijeljen laticama, do na kraj bašće. Tu je legao 
pod krošnjatom trešnjom na zeleni sag posut bije¬ 
lim krasuljčićima obrubljenim crvenom prugom. 
Zagledao se u zvjezdanu daljinu, a na njega je pa¬ 
dala kiša svijetlih iskara i bijelih latica. 

Čarobna noć opojila ga žutim praškom i pro¬ 
ljetnim mirisom snage. Osjećao se jak u noći, koja 
je kraljevala tišinom. Segnuo je rukom za pas i iz¬ 
vadio nožić, kojim je mnoge tikvice išarao, kojim 
je sve ono, što je osjećao, prenio u meku koru 
tikvica. Zarezao je nožićem u trešnjinu koru i 
ogulio jedan prsten. Oguljeni dio svijetlio se kraj 
sive trešnjine kore. Suze su izbile na tom dijelu. 

Bol je trešnju probudila iz kraljevskog sna u 
raskošnoj toj noći. Ni snjegovi, ni kljaštrioci ne 
raniše je tako. Poslije njih osjećala se već tako 
ugodno i počela je da se preporađa. A sad pupovi 
zadrhtaše u snu od prepasti, od strašnog sna, da 
im ponestaje sunca, zraka, soka. Srce trešnjino 
drhtnu od straha i proplače na otvorenoj rani. Ali 
te suze nitko nije vidio u začaranoj noći, pa se 
nitko ni ne nađe, da žali trešnjicu, koja se uzdi¬ 
zala iznad svega svojom veličanstvenom krošnjom. 
Jedino momče znalo je za tu ranu. Znao je, ali 
nije plakao. Uzeo je nožić i zašiljio od kore tanku 
trzaljku za tamburicu, pa pošao zadovoljan na 
počinak. 

Tamburica je ujutro veselo zvečala prateći svo¬ 
jom pjesmom mladića i dobre životinje. Naveče 

jecala je tako tužno, da je mladić vidio, kako u 
očima lijepih životinja sjaju suze. Bio je veseo i 
zadovoljan, pa nije ni pomislio na plač ranjene 
trešnje u bašći. 

... A neko djevojče se čudilo, kako tamburica 
poslije šutnje još ljepše zvuči, još tužnije plače . . . 

Ali trzaljka se brzo istrgala. Proljeće još nije 
prošlo, paša se istom započela, pa zar da već pre¬ 
stane s pjesmom? 

... I on je skidao s trešnje prsten po prsten, a 
trešnja je plakala i plakala ... tamburica je sve 
tužnije svirala . . . djevojče se sve više čudilo .. . 


— Ti si se zamislio, sinko. Da nijesi bolestan? 
— Ne. 

— Reci, dušo. Znaš, da ću ti sve učiniti, što 
hoćeš. Da ti nije pretežak posao? Sam si u gospo¬ 
darstvu. Reci, šta ti je. Znaš, da bi dala svoj život 
za tvoj, sve, samo da je tebi dobro. 

— Pa vi se, majko, i previše mučite. Ali nije 
mi ništa. 

— Šta se ja mučim! Ovo nije ništa. Kad bi ti 
znao, što sam ja propatila i namučila se prije, dok 
si ti bio ovoliki. Ono su bila lijepa vremena. Sve 
sam radila, što god sam mogla. Od svojih sam 
ustiju otkidala, da tebi bolje bude. Svoj sam život 
davala tebi. Zato sam i ostarila, zato umirem . . . 

Sin se skrušio pred tolikom istinom. Htio je da 
poljubi ruku majci, ali nije znao, je li vrijedan 


toga. On, koji oduzima nesamo njoj život, nego i 
staroj trešnji, 

* 

Kad se naveče vratio s polja, našao je kod kuće 
strku i viku. Susjede su naricale i palile svijeće. 
Majku su postavile na bijelo rublje i plakale su. 
On je znao, da je to došla u njegovu kuću Smrt. 
Znao je, da su ljudi pred njom nemoćni, pa je 
sklopio ruke i bez riječi pao do odra materina. 

Naveče, kad je sve bilo mirno, samo narikače 
jednolično naricale, pošao je polako u bašću pod 
trešnju. Legao je u duboku travu i proplakao. 
Suze su padale po zemlji i okrunile nekoliko kra- 
suljaka bisernom krunom. Dohvatio je tamburicu 
i zasvirao tužno i žalosno. Svirao je, a tamburica 
je jecala i plakala, kao da svi anđeli plaču. I 
krošnje su plačući runile latice po zemlji, a stara 
trešnja, koja je još jutros tako svježa izgledala n 
svojoj starosti, sad je sva crna i zgrbljena, uve¬ 
nula, osušena ... Momče je pogleda, odbaci tambu¬ 
ricu, pa ogrlivši staro deblo trešnjino proplače i 
poljubi ga poljupcem dugim i iskrenim. 

— Zar da ja samo oduzimam živote? 

Htjede da pobjegne, da potraži ono djevojče, 
ali sjeti se, da mu je majka mrtva. Teškim kora¬ 
kom pođe u kuću. Okrene se još jedamput i opazi 
u procvjetaloj bašći pognutu, osušenu trešnju, a 
do ušiju mu dopre plač narikača. 

... I odluči, da sutradan svakako potraži ono 
djevojče ... 


SVETI KRIŽ 

ROMAN IZ HRVATSKOG GALANTNOG DOBA 
Napisao DRAGAN BUBLIĆ 


L PUSTINJAK. 

M EPOMUK je sjedio na pragu kolibe i 
slušao šuštanje suhoga lišća, koje je 
vjetar gonio. Vjetar je znao zahujiti. 
Starca je potresala ova nesmiljenost 
prirode: samo hujanje za njega je značilo grubu 
silu, nasilje . . . Eto, o toj gruboj sili je razmišljao 
na pragu svoje pustinjačke kolibe. Nepomuk, pu¬ 
stinjak za ljubav Gospodina Našega Isusa Krista, 
čovjek od kojih osamdeset godina, s'rvan životom 
i isposništvom. Šuškanje lišća i hujanje jesenjeg 
vjetra dalo mu povoda da provede koji sat u te¬ 
škim mislima. I tako on sjedi na pragu kolibe i 
glavom mu u jasnoj liniji juri osamdeset godina 
života .... 

Ništa osobita: mala, gazdinska kuća, blagosta¬ 
nje, sluge, blago. Onda ona đavolja žena... pa 


grijeh — iza grijeha kajanje! Pedeset i četiri godine 
traje ovo njegovo pustinjaštvo u županiji križe- 
vačkoj; pedeset i četiri godine, dan na dan, moli po 
četrdeset paternostera za spas svoje duše. Osim 
toga izmoli još desetak molitava za svoje bližnje. 
Tako je sada grofica Keglević, njegova susjeda, 
naručila deset očenaša dnevno protiv svoje sve 
teže bolesti nogu. Inače nije bilo većih promjena 
u životu pustinjakovu. 

— Život je doista kratak za okajavanje vlasti¬ 
tih grijeha, život je kao ovo lišće: propupa, raz- 
lista, suši se i vene, pane i onda ga lomi jesenji 
vjetar uz svoje bolno hujanje. 

I opazi, da je sličan suhome listu i teško uz' 
dahne. Nije uzdahnuo, što bi mu bilo žao života; 
nije uzdahnuo iz tuge za nepoznatim slastima 
ovoga života; nije uzdahnuo ni zbog čega na zem¬ 
lji. Uzrok uzdahu leži u njegovoj nesreći radi pre- 

kratkog života, koji ne dostaje, da se griješnik po¬ 
miri s Bogom, Grijeh, koji okajava, nije ni neopro¬ 
stiv ni gadan, tek grijeh je i treba ga do kraja 
okajati. Kako? Sada, baš ove jeseni, osjeća se 
tako slab, tako slab . . . Koljena mu podrhtavaju, 
ruke dršću, pogled otupljuje, sluh slabi — sve mu 


kvari mirni tok života, koji je prije provodio u 
ovoj maloj, mirnoj i svetoj kolibi. 

Nekad mu je i brada bila bijela kao kudelja. 
Sada je i ona nekako požutila. Brada žuti kao ovo 
jesenje lišće, kojim se poigrava vjetar! 

— Život ima smisla samo za one, koji ga po- 





VLADIMIR KIRIN: RASPNI GA! 









svećuju Bogu — šaptale su staračke usne — život 
treba Gospod davati samo onome, koji će mu za 
uzvrat služiti vjernošću roba. Ja sam rob. Griješ¬ 
nik. Hoću li ugledati nebo? Jesam li vrijedan lica 
Gospodnjega? 

Sjedio je tako sijedi Nepomuk, izmoreni starac, 
i zurio u prirodu pred kolibom. Da nije duvao 


vjetar, dan bi bio divan: sunce je sjalo i ma da je 
bio listopad, bilo je toplo. Na nebu su se naganjali 
raspršeni oblaci. Fragmenti misli jurili su starom, 
pustinjačkom glavom, koja je sve tumačila po 
deset zapovijedi božjih. Ni jedna misao nije mogla 
da se ispolji potpuna, ni jedna ideja nije mogla da 
se razvije u tom svećeničkom mozgu; staračka 

slabost nije samo ostavila trag na rukama i no¬ 
gama, ona se pokazala i u duševnim sposobno¬ 
stima. Tako je Nepomuk često mijenjao temu raz¬ 
govora, a ni misliti nije mogao duže o jednoj stvari. 

Zato je iznenada šaptao: 

— Divna je ova naša grofica Keglević. Ona 
hoće, da molim deset paternostera protiv njene 
gingavoće. Obećava mi vreću kukuruza i lonac 
masti. Baš je divna žena naša Teodora Keglević! 
I nesretna je; udovica. Jedina njena utjeha su 
djeca ... Čudim se, što nije dala moliti za pokoj¬ 
noga grofa Aleksandra — no, to za sigurno čine 
svjetovni oci! Nama pustinjacima ostaju čudo¬ 
tvorne stvari, a župnicima zadušnice, pogrebi i 
krštenja. U zadnje vrijeme grofovi nam se rado 
obraćaju, jer su neke župnike uhvatili u nedozvo¬ 
ljenim stvarima. Za jednoga se čuje, da je bio ože¬ 
njen! Pustinjaci, koji žive daleko od svijeta, ne¬ 
maju prilike da tako griješe, i njihove molitve si¬ 
gurno djeluju uspješnije . . . 

Mozak, u kom se razvijahu ove misli, odjednom 
kao da se skamenio. Starčevo se lice otegnulo. 
Ustane. Okrene se prema vratima i uđe u kolibu. 

Bijaše vrijeme molitvi. 

Nepomuk je osjećao, kad treba moliti. Tako i 
danas. I bacio se na koljena pred raspelom. 

Vani je vjetar hujao. 

Duboko pognut pred raspelom pustinjak je 
molio svoj tridesetpeti paternoster. Kad je od- 
molio, ostao je još uvijek na koljenima pred ras¬ 
pelom. 

— Grijeh — mišljaše on — oh, taj strašni grijeh! 
Zar sam ga morao počiniti onako mlad? 

O tome grijehu starac Nepomuk razmišljaše 
svakoga dana po nekoliko puta. 

Đavolja žena izlazila mu pred oči: crna kosa, 
jedra, neodoljiva pogleda, oh, ta đavolja žena!... 
Dolazila je u kuću njegovih roditelja, malih ple¬ 
mića, kao majčina prijateljica. Imala je muža, koji 
je ratovao s Karlom VI. u Španijt. Bijaše sama i 
sva vražja. I smijeh — on je vidio i danas, kako mu 
se smije — njen smijeh bijaše pun i sladak. I jedne 
mu večeri đavo nije dao mira. Odazvao se nje¬ 
nome pozivu. Živila je sama u kući, na Griču, a 
jesen je bila baš kao i sada, i vjetar je strašno 
hujao. Ona je rekla: 

— Bojim se vjetra. Dođi večeras. 

Rekavši mu to pogledala ga zmijskim okom. 

I on je te večeri došao u njenu kuću. 

Starčeva glava klone još dublje 

Raspeti Krist ravnodušno je gledao staračku 
bol. Prikovan uza zid, mirno je visio pred čovje¬ 
kom, kog je davila bol. 


Patničke crte drvenog Kristova lica predstav¬ 
ljale su za Nepomiika simbol njegovih bolova. 

Pustinjakovo pokajničko razmišljanje razbije 
lupa na vratima. 

On ustane pomažući si rukama i pođe da vidi, 
tko je došao. 

— Tko je božji? — upita. 

— Ja, Tomo premile naše grofice . .. 

— A, ti li si? Pa što dolaziš ovamo? 

Starac otvori vrata. 

— Hvaljen Isus — reče Tomo i poljubi pusti¬ 
njaka u ruku. — Mene šalje naša premilostiva 
grofica i daje vam po meni kazati, da ima volju 
vidjeti staroga našega pustinjaka u dvorcu još ve¬ 
čeras ... 

— Reci grofici, da ću doći. 

— Ja joj ne ću ništa kazati, sveti oče, jer mi je 
zapovjedila, da vas dopratim. Veli ona: prati, 
Tomo, staroga pustinjaka, star je i slab, prati ga 
do dvora ... 

Tomo je govorio brzo i pleo jezikom. Nastojao 
je, da govori kao što govore plemeniti ljudi. Već 
dvadeset godina služi u Gornjoj Rijeci pod Kal¬ 
nikom na imanju grofa Aleksandra Keglevića, pa 
ima prilike, da čuje gospodske i učene govore. 
Konačno, grofovski sluga mora biti mudar .. . 

Grofica Teodora Keglević, rođena grofica Pe- 
tazzi, sestra generala Benvenuta Petazzia, glavnog 
zapovjednika u Hrvatskoj, bila je žena vrlo i*az- 
bludna za mlađih dana, a i danas zna zastraniti. 
Ma da je davno navršila pedesetu i da ima neku 
prokletu kostobolju u nogama, ona ipak voli 
mladi svijet i slučajne goste u svome dvorcu. Dok 
je bila djevojka, dolazili su na posjede obitelji Pe- 
tazzi mnogi stranci i ona je s njima lijepo provo¬ 
dila večeri, pa se brat bojao, da ne će lako naći 
muža. Međutim, povučena i bolećiva priroda 
grofa Aleksandra Keglevića nije mnogo birala. 
Njemu se svidjela Teodora i on je zamolio njezinu 
ruku, koju je general, u zastupanju oca i majke, 
vrlo rado obećao. Tako je Teodora došla u hr¬ 
vatsku kuću, koja je bila u ono doba jedna od naj¬ 
uglednijih. Iz braka s Aleksandrom grofom Kegle- 
vićem rodila je petero djece; tri sina i dvije kćeri. 
Jakov i Franjka Terezija pomriješe mladi. Stariji 
sinovi, Josip i Julije, živjeli su u Loboru, Krapini, 
Bežancu, Šikadu, Trnovcu ili Svedroši, a ona je 
sa kćerkom Ivanom bila na udovičkom posjedu 
Gornjoj Rijeci kod Kalnika. Sinovi su često puto¬ 
vali u Beč i Prag, trošili djedovinu, ali ona im nije 
mogla ništa zabraniti, jer je iza muževe smrti do¬ 
bila samo Gornju Rijeku na doživotno uživanje. 
Nakon njene smrti imala je ovaj posjed naslijediti 

njena kćerka Ivana, Ali, uza sve to što su je sinovi 
smatrali više Petazzijevom nego Keglevićkom, i 
što su joj to predbacivali, ona je bila vedroga ras¬ 
položenja, Astma, koja bi ju znala višeput, osobito 
u jesen, daviti kao mora, pa gingavoća, protiv koje 
moljaše paternostere otac Nepomuk, smanjenje 
prihoda od posjeda, rasipnost sinova, sve to nije 
ostavljalo na toj staroj dami većega dojma; ona je 
volila goste i mladost i rado je slušala pjesmu! 

Na dvoru bijaše sama, Ivana se nije mogla bro- 
jiti u društvo. Zato je volila, da joj dolazi pusti¬ 
njak, Često bi ga zvala i pitala za savjete. On je 
uvijek nastojao da bude ugodan, pa je na pitanje 
odgovarao tako, da se jedino mogao sviditi. Poslije 
razgovora grofica bi slala pustinijaka u prizemlje, 
da objeduje ili večera sa družinom. Grofica nije 
mogla dopustiti, da uz njen stol sjedne između nje 
i Ivane pustinjak, čovjek nepoznata plemena i 
imena. 

Puk je pustinjaka zvao samo Nepomukom, jer 
mu nije znao prezimena. Govorilo se, da ovoga 
tajinstvenoga čovjeka pozna grof Drašković, žu¬ 
pan Križevački, i to je bilo svima dosta: ostavljali 
su ga da živi svojim mirnim, dosadnim životom. 

Grofica Teodora imala je osobitog razloga da 
zove pustinjaka. Iz Brloga je primila važno pismo 
od brata Benvenuta, Pustinjak, po kog je Tomo 
često dolazio, nije ni slutio, da će danas biti teške 
rasprave o ljubavi, ,, 

Idući krivudavim putem od svoje kolibe uz ka¬ 
pelicu sv. Barbare prema grofočinu dvorcu, Ne¬ 
pomuk je razmišljao dalje o bujanju vjetra, koji 
mu je zaplitao pustinjačku sutanu među noge i 
gotovo ga oborio, 

Kalnička gora stršila mu ispred očiju kao gr¬ 
bača mršavoga konja, ^ 

Kad je ugledao niz jablanova ispred dvora gro¬ 
fice udove Keglević, učini mu se, da na puteljku, 
među jablanovima, vidi samu groficu. Zar je to 
ona izašla pred njega? Što se moglo desiti? 

I on upita Tomu; 

— Ti imaš bolje oČi; reci mi, da li je ono tamo 
grofica? i 

Tomo se zagleda, stavi ruku iznad očiju, pa 
reče; 

— Jest, jest, ono je milostiva grofica , . , 

— A što se dogodilo u dvorcu? 

— Grofica je primila pismo i sada je zabrinuta. 
Odmah me pozvala i rekla, da vas želi vidjeti, 

Starcu se smrče čelo, 

Tomo je kraj njego mirno koracao kao čovjek, 
kog se sve to ništa ne tiče. Pokatkad bi pogledio 
svoje dugačke, tanke brkove i zafrljio očima. Bio 


je razrok. Njegova se krupna, abnormalno krupna 
glava, malo ljuljala na tankome vratu. Bio je obu¬ 
čen u neku smiješnu kombinaciju francuske livreje 
i seljačkog ruha. Ovako po izgledu ne bi čovjek 
nikada vjerovao, da je to pouzdanik grofice Re- 
glević. Bijaše vjeran kao pas, Grofičina je volja 
za njega značila zakon. 

Kad su se približili još više aleji jablanova, Ne¬ 
pomuk je svojim slabim očima već mogao raspo- 
znati groficu. Ona stajaše pred ulazom u mali park, 
u kom je bio dvorac. To bijaše starica malo na- 
mreškana lica. Da je nisu ostavljale noge i da joj 
djeca nisu povela proces na očevinu, što ju je bo- 
lilo, ona bi i sada, na pragu šezdesete godine, pu¬ 
nila stupce skandalozne kronike svoga vremena. 
Imala je jednu veliku strast: biti u zagrljaju mu¬ 
škarca, Svjetovnjake nije volila. Uvijek je bila 
sklonija jezuiti i kapelanu nego oficiru i plemiću, 
Ta njena strast bijaše čuvena, I u Zagrebu se, kuda 
je u zadnje vrijeme malo odlazila, znalo za njene 
ljubavne pustolovine. Među kanonicima prvostol¬ 
noga kaptola bila je u osobitoj milosti. Mogla je 
protežirati svakoga, a Baltazar Krčelić je savjesno 
skupljao njena pisma. Dok je grofica živila u Lo- 
borcu, primala je goste, dočekivala ih velikaški, 
ali ovdje, na udovičkom imanju, nije imala ni pri¬ 
like ni sredstava za raskošni život. Njeni su ple¬ 
sovi bili poznati; trajali su po pet dana. Tu se vla¬ 
stela zabavljala kao među nimfama! 

I sada, nekad svemoćna grofica Keglević, stoji 
među jablanima i čeka Nepomuka! Što se dogo¬ 
dilo? 

Stajala je nepomično sve dok joj nije prišao pu¬ 
stinjak. 

Ona pozdravi; 

— Hvaljen Isus. 

— Uvijeke hvaljen — odgovori pustinjak. 

— Već vas dugo motrim. Pod stare dane teško 
je hodati. Usto ovaj mali uspon,, , Ali, pođimo 
gore! 

I oni pođu. Grofica je išla polako. Opažalo se 
po koraku, da pati od kostobolje. Kraj nje je išao 
pustinjak. Nekoliko koračaja iza njih razroki 
Tomo, 

Kad dođoše u prvi sprat starinskoga dvorca, 
uđoše u veliku odaju, gdje su obično mati i kćerka 
blagovale, U sredini ogromni stol od javorovine. 
Kraj njeg šest stolica od istoga drveta. Kod pro¬ 
zora, kroz koji se vidjela aleja, bijahu fotelje. 
Tu sjedoše. 

Pustinjaku je bilo teško, kao da će se sad ne¬ 
što dogoditi. 

Grofica izvuče mirnim gestom pismo iz njedara 
i reče: 

— Oče, zvala sam vas, da čujete jednu strašnu 
stvar ,., Piše mi brat iz Brloga. Ovo se tiče moga 
sina Julija, koji hoće da zaprosi ruku Ane . . . 

— Ane Petazzi! -- začudi se starac, kome su 
bili dobro poznati rodbinski odnosi obitelji Kegle- 
vić i Petazzi. 

— Da, Ane Petazzi, moje nećakinje. Nije li to 
grozno? Zar u svijetu nema plemkinje za mladoga 
Keglevića? Mora li birati u obitelji? Ako to dočuje 
biskup ... 

— Kaptol će se oboriti na Kegleviće, jer, ko¬ 
liko mi je poznato, najstrožije se brani ljubav 
među rođacima. 

Kod ove starčeve primjedbe lice grofice Teo- 
dore Keglević poprimi još ozbiljniji izražaj. Njene 
se duše bolno dirnula ova primjedba. Danas je 
moguće da se boji Kaptola, a nekada bijaše sve¬ 
moćna ... S mladošću i jedrinom iščezavao je i 
upliv grofice Keglević među kanonicima. Jedino 
ju tješilo, da je mogla računati na prijateljstvo ka¬ 
nonika Baltazara Krčelića, koji je uvijek bio ka¬ 
valir. 

— Ako to dočuje biskup, on će nas ucjenjivati 
do zla boga, — produži grofica — a mi bi morali 
nastojati, da spriječimo tu ljubav između Julija i 
Ane. Tako bi od sebe odbacili razloge za mržnju 
kaptola. Ja mislim, da taj brak nije moguć. Ana 
je nježno dijete. Julijan je naprasit, pijanica, žen- 
skar. Skandali sa seljakinjama u Popovcu sigurno 
će doprijeti i do djevojke i to će biti dosta da joj 
se Julije zgadi. 

— Bog je protivan ovakovoj vezi, pa je trebaju 
ljudi svim silama razbijati. Da nisam tako star, 
pošao bih sam u Brlog. Pokušao bih odgovoriti 
Anu od grješne ljubavi, a vašega gospodina brata 
nastojao nagovoriti, da odstrani, pod bilo kojom 
izlikom, grofa Julija iz Brloga. Njegov boravak u 
Brlogu može izazvati skandale ... 

Nepomuk značajno pogleda groficu. 

Ona je razumjela. 

— Da — reče — moglo bi doći do sramote. Ju¬ 
lijan je naprasit, a ona je nježna i slaba. Očuvaj 
nas bože takve nesreće . . . Slušajte sada, što mi 
piše brat. 

Ona privuče pismo k očima i počne čitati; 

»Draga sestro, uvjeren sam, da si dosta dobro 
sa zdravljem . . . Čuo sam, da molitvom želiš od¬ 
straniti gingavoću tijela. Budi uvjerena, molitva 
pomaže više od svake masti. . . 

Sada ću ukratko da te obavijesim o našoj djeci. 

Danas, dne 11. oktobra ljeta gospodnjega 1760. 


došli su mi u kabinet Julijan i Ana i zamoliše, da 
odstranim moga adjutanta, kapetana Jelačića, jer 
mi imaju reći nešto važno. Učinih po njihovoj že¬ 
lji. Julije mi odmah reče, da voli Anu, a ona, da joj 
je Julije vrlo drag. Mislio sam umrijeti od uzbu¬ 
đenja. Nisam znao, što bi odgovorio. Pišem eto i 
tebi rastrešeno. Hoću da znaš, kako stoji stvar. Što 
ćemo? Poznaš Julija, pa ti je jasna strahota polo¬ 
žaja. Piši mi, što o tome misliš, a ja ću ti, ako se 
nešto izvanredno desi u Brlogu, poslati adjutanta, 
da te usmeno obavijesti o svemu. 

Pozdravi gospođicu Ivanu. Elle doit etre une 
jolie jeune fille ....« 

Grofičina ruka klone u krilo zajedno s pismom 
i ona kroz teški uzdah reče: 

— Evo, oče, u čemu je stvar! A sada mi dajte 
savjeta. 

Starčevo se čelo namršti. Sijede, oštre obrve 
skupi iznad nosa. Drhtave prste provuče nekoliko 
puta bradom. 

— Skandal sa popovačkim ženama treba is¬ 
pričati Ani — reče odlučno i bez velikog promi¬ 
šljanja. 

— To mislim i ja ... Ali, tko će to učiniti? 

— Ađutant generala Venvenuta Petazzial 

— Kapetan Jelačić? 

— Da, on. Pouzdan je to čovjek . . . 

— On je u Brlogu, pa u Karlovcu, a k nama go¬ 
tovo i ne dolazi... 

— Pozovite ga pismom. Zamolite gospođina ge¬ 
nerala, neka mu naredi, da dođe u Gornju Rijeku. 

— Tres bien! — reče grofica zadovoljno. — 
Tako će i biti. Neka Jelačić dodje u Gornju Rijeku. 
Tu će mu se dati instrukcije. Čini mi se, da je to 
spretan čovjek .. . 

— Spretan, spretan — prošapta pustinjak. 

Dok su oni tako raspravljali o najnovijoj avan¬ 
turi grofa Julija Keglevića, mrak poče padati na 
Krajinu. Jesen se očitovala vjetrom, koji je 
nešto malo jenjao i ranim mrakom, s kojim je do¬ 
lazila jezovita hladnoća. Aleja jablanova, drevnih 
čuvara Gornje Rijeke, aleja puna ćutanja i vječ¬ 
nog drhtanja lišća, aleja mira, a možda i diskre¬ 
cije, ležala je tu pred njihovim očima. Grofica Teo¬ 
dora, žena vruće krvi, i starac Nepomuk, čovjek 
duševnog nemira zbog jednoga grijeha i duševno 
rastrojen zbog jedne žene, sjeđahu pred malim 
prozorom, a iza njih su padale sjene po javorovim 
stablima. Dolje, u prizemlju, čuo se na mahove 
glas Tome Kukelja, koji je prigovarao služav¬ 
kama. 

(Nastavit će se). 

HAMLET. 

U »Jugoslavenskoj Njivi« od 1. broja ove godine dalje 
izilazila je zanimljiva studija dr. Vladimira Dvornikovića o 
Hamletu, a nastavno na to porcđuje on Hamleta sa Silvijem 
Kranjčevićem, Naknadno izdana je i kao posebna knjiga, 
Saznajemo iz te studije, da je g, pisac već iz mladih dana 
proučavao tu tragediju, i zanimljiva je bilješka, koju je pri- 
bilježio u dobi od 19 godina, nakon što je pročitao Hamleta. 
A ta bilješka pored sve čednosti g. pisca, kojom je sada 
osuđuje, govori jasno, da; je već i onda čitao Hamleta s ra¬ 
sudom i prilično se približavao istini sa svojim sudom. Iz 
sadanje pak studije vidimo, da mu je lik Hamleta postao 
drag, a i sav način prikazivanja tako je topao i nošen sim¬ 
patijom za nesretnog danskog princa, da one iz protivnog 
tabora, koji se usuđuju stavljati hladni nož svoje kritike 
na tu tvorevinu Šekspira, upravo potcjenjuje. Zove ih »ma¬ 
lim« psihiatrima i filozofasterima, koji se usudiše svrstati 
Hamleta u red neurastenika, psihopata, abuličara i t. d. To 
je g. Dvornikoviću svetogrđe. 

Ali ipak sam kaže; »Svak ima pravo i dužnost, da 
Hamleta proživi na svoj poseban način«, Dvornikovića nai¬ 
me, buni i rastavlja hamletološka literatura od Šekspira. On 
je došao do zaključka, da treba uzeti Šekspira pređa 
se i suočiti se s njime. On hoće drugim riječima da gleda 
subjektivno u Hamleta. Zapravo ne podaje nam njegova 
studija mnogo nova o Hamletu. Prislanja se uz Taine-ovu 
misao, da je Hamlet sam Šekspir, koju je prihvatio Strind- 
berg i Nehajev, dok na one druge »psihiatre« Delbrticka, 
Paulsena i t. d. valja drvlje i kamenje. Njegova su izvođenja 
i temperamentna; a glavna im je svrha oprati Hamleta od 

h prigovora, da je abnormalan čovjek. 

Međutim pod silom činjenica g. Dvorniković, iako brani 
Hamleta od prigovora ludila, ipak sam navodi, da nema 
samo jedno ludilo Hamletovo, ima ih mnoštvo; zatim, da 
između pravog i iskrenutog »ludog« Hamleta nema nigdje 
oštrog prelaza, te nalazi, da njegov govor spram druga Ho- 
racija . . . , »i taj govor u prizvuku svome katkad nam je 
sumnjiv«. I to je Strindbergerova misao. I onaj drugi prigo¬ 
vor Hamletu, onaj o bezvolji, abuliji, ne dopušta g. Dvor¬ 
niković, bar ne onu patološku bezvoljnost. U tom se ne bih 
mogao složiti s g. piscem ,a prije nego izvedem, na čem 
temeljim svoj protivni nazor, promotrit ću neke tvrdnje pisca 

Da Hamlet ne radi, nego da se sve oko njega zbiva bez 
njegove volje, to napokon kao općenito mnijenje prihvaća i 
g. Dvorniković, samo on to nastoji protumačiti iz drugih, a 
ne patoloških razloga. Hamlet je, po njemu, zaustavljen u 
radu od jedne duboke, sveljudske i kozmičke boli. Dalje, 
da je refleksija ili nutarnja preradba spoljašnjega dojma 
trgla umjesto u djelo u svoju beskrajnost, da se više ne za¬ 
ustavi. Hamlet postaje Hamletom, odnosno, misaoni i veliki 
Hamlet nadvisuje, nadživljuje kraljevića osvetnika Hamleta. 
Hamlet, da previše hoće, zato napokon i ništa ne će i t. d. 
Konačno, da Hamlet ipak radi kao n. pr. u osnovi raskrin- 


kanja s glumcima, da je smrt Polonija, Giildensterna, Ro- 
zenkranza kao i gomila smrti na koncu ipak njegovo djelo, 
i da neizravno zadaje smrt materi i Ofeliji. 

Ono prvo o refleksiji ili nutarnjoj preradbi te o nadvisi- 
vanju misaonog Hamleta nad Hamletom osvetnikom i ono, 
da previše hoće, a napokon da ništa ne će i t. d. možda je 
dubok psihološki i filozofski dokaz, da abulija kod Hamleta 
ne postoji, ali za mene laika to je samo blistava dialektika. 
Jer, napokon, sasvim je svejedno, što uzrokuje abuliju kod 
Hamleta. Psiholozi kažu, da bolesti volje uzrokuje ili pre- 
obilje ili pomanjkanje čuvstva. Prvo daje hipertrofiju, a 
drugo oslabljenje volje. Ako g. Dvorniković drži, da po 
njemu navedeni uzroci mogu prouzročiti Hamletovu bez¬ 
voljnost, to on sam pobija sebe, jer ti uzroci kod normalnog 
Čovjeka mogu volju_ samo još potencirati, a samo kod ab¬ 
normalnih ljudi u intensitetu oslabiti ili pače i uništiti. 

Što se tiče navoda, da Hamlet ipak radi, to ću ono o 
glumcima te Rozenkranzu i Giildensternu ostaviti za po¬ 
slije, dok smrt Polonija i gomila smrti na koncu u V. činu 
nije djelo Hamletovo. Tu mogu pobijati g. Dvornikovića 
citatom iz njegove vlastite studije; Psihologija T. Ribota. 
Evo, što kaže sam g. Dvorniković: 

»U psihologiji opstoji zakon propadanja u nekom stalnom 
nazatku, koji vodi od višega k nižem, od složena k prostu, 
od stalna k nestalnu... U smjeru patološkog raspadanja 
volje vodi nas Ribot od prvih početaka slabosti pa sve do 
potpunog nestajanja i uništenja volje.« 

Dakle ima prelaza, a Ribot kaže pače, da i volja speci¬ 
jalno ima isto tako svojih idiota i genija kao i um. 

»Raspad volje ide unatrag od najvišega hotomičnoga i 
najkopliciranijeg do manje hotimičnoga i manje komplici¬ 
ranog t. j. na posljedku do automatskih radnja.« 

A umorstvo Polonija i nije drugo nego automatska rad¬ 
nja. Što je to? Ništa! Kret rukom, da probodeš štakora. 
Nešto sasvim spontano. A tako isto i u V. činu. Kad Hamlet 
odlazi na utakmicu s Laertesom, nema ni pojma, što će se 
sve iz toga izleći i na koncu čisto automatski spontanim 
kretom probode kralja, kao što je i Polonija, dok je Laer- 
tesa ranio posve slučajno zamijenivši svoj neotrovni, tupi 
mač za Laertesov oštri i otrovani. 

Dakle najniži elementi volje nisu u njega uništeni, nego 
tek oni viši, složeni, a i to je abulija. Nemam pri ruci djelo 
T. Ribota, pa ne znam, kakove on primjere iznosi za abu¬ 
liju, ali prema gornjem nije moguće, da bi se Ribot mogao 
upotrijebiti kao protudokaz za neabuliju Hamletovu. G. 
Dvorniković ima valjda pred očima samo one slučajeve abu- 
lijet gdje već vlada potpuna apatija, odnosno, gdje su razo¬ 
reni već i primarni elementi volje, a ne samo oni složeni, 
viši. Ali i za abuliju vrijedi isto, što i za sve bolesti psihe. 
Nema oštre granice danas između zdrava, normalna čovjeka 
i neurastenika, ne zna se, gdje prestaje neurastenija, a po¬ 
činje duševna bolest, a i kod samih duševnih bolesti ima 
toliko stupnjeva, da sve lagano prelazi iz blažega stupnja 

u teški patološki. A gdje su tek ona ukrštavanja raznih du- 
ševnih bolesti, koja su moguća a i česta kod većine vrsta 
istih tako, da i psihijatar od zanata često tek nakon duljega 
i pomnijeg promatranja može da svrsta bolesnika u koji od 
poznatih redova. Nije baš tako ni rijetko, da jedan psihi- 
ater postavlja diagnozu ovako, a drugi inako. 

Ima ljudi, koji i umru, a da ne obaznadu, da su epilep- 
tici lakše vrsti, a koliko tek histerika, manijaka, idiota 
lakših paranoika i t, d. trči nesmetano svijetom, a da nitko 
i ne pomišlja, da ih zatvara u ludnice, to vidimo svaki dan. 
G, Dvorniković ima pravo, ako se ruga »normalnom« čo¬ 
vjeku t, j. prosječnom tipu čovječanstva, koji bi imao pred¬ 
stavljati šablonski normalnog čovjeka. Zaista bi taj prosjek 
ispao drukčije u našim selima, gdje se klipara uživa još na 
oke, a drukčije, recimo, u trezvenijem Žumberku. Drugo bi 
bilo n. pr. normalan čovjek u Sjevernoj Americi, a drugo u 
Hrvatskoj, svakako ne na štetu prve. Svaki bi narod dao 
možda prosječno drugi tip. Ali zato ipak moramo uzeti, da 
postoji neki normalan tip, makar si ga morali i konstrui¬ 
rati. Nije svaki genij abnormalan. To bi bilo vrlo žalosno 
za čovječanstvo, i tu sam suglasan s g. piscem, ali da ih ima 
abnormalnih, to smo napokon vidjeli nebrojeno puta (Wilde, 
Poe, Goethe, Matoš i t d,). 

Zato i Hamlet može da bude i genij, a ujedno je i ab¬ 
normalan tip, koji boluje baš od abulije. Pored svega toga 
može nam ostati ipak drag i simpatičan, i njegova neskriv- 
Ijena propast može da pobuđuje našu sućut. 

A sad da kušam iznijeti svoje misli, radi kojih držim da 
je Hamlet zaista abnormalan i da je baš abuličar. Kako je 
sam g. Dvorniković postavio tezu, da valja gledati subjek¬ 
tivno u Hamleta s ponešto maglovitim riječima »kroz sebe 
sama«, kao što on to sam misli, da gleda, to će dopustiti 
da i drugi netko može i smije isto tako subjektivno pogle¬ 
dati u to Šekspirovo djelo. Pokušat ću to i ja kao običan 
laik i čitač, a ne »psihiater«, koji osim Strindberga, Neha- 
jeva i sad g. Dvornikovića nisam pročitao ni jedne studije 
o Hamletu, a navlastito ne one iz protivnog, psihiatričkoga 
tabora, da pogledam u samo djelo Šekspirovo i da iznesem, 
što mislim o njemu. Smatrao sam potrebnim istaknuti, da 
nisam čitao mišljenja »psihiatera«, ali kako su i oni crpli 
iz istoga vrela, iz kojega i ja kanim crpsti t. j. iz samog djela 
Šekspirova, to hoću time da otklonim unapred prigovor 
plagiranja, ako dođem do istih ili bar sličnih zaključaka 
kao i »psihiatri«. Žalim, da nemam pri ruci Stefanovićeva 
Hamleta, nego tek njemački prevod Schlegel-Tieck, stoga 
neka mi se oprosti, ako mi prevodi citata ispanu kojiput še¬ 
pavi. Prema tome i tekst smatram uglavljenim, koji mi pred¬ 
loži, a ne kao Strindberg, da posižem čas za prvobitnim 
čas za drugim izdanjem, kako mu već kad konvenira. 

Jedna od glavnih osoba tragedije je kralj Klaudijc. 
Hamlet ga opisuje u poredbi sa svojim ocem: da izgleda 
kao satir, a otac kao Apolo; — zatim da je Klaudijc sličan 
ocu kao Hamlet Hcrkulu. A u onom valjda najdramatični¬ 
jem prizoru u IV. činu s majkom, kad joj predočuje slike 
njenih dvaju muževa, govori za Klaudija, da je sličan sni- 
jetljivom klasu... da nije vrijedan ni desetinu od dvadc- 
sctine njegova brata. Konačno ga zove podbuhlicom kraljem. 
Gledamo li pak Klaudija s nutarnje moralne strane, to je 
crtan kao pečen lopov. Zaveo je bratovu ženu kraljicu Ger- 
trudu još za života njena prvog muža. Častoljubiv, umorio 
je svog brata, da se dočepa danske krune i njegove žene. 
Nagonskim osjećajem rođena zločinca, koji se uvijek boji 
otkrića svog zločina, naslućuje, da je hinjeno ludilo Hamleta 
samo maska, te nastoji, da umorstvom Hamleta spase sebe 


od osvete. Snuje, da Hamleta u Engleskoj ubiju, a kad to 
ne uspijeva, dogovorno s Lacrtesom postavlja podmuklu 
stupicu Hamletu, u kojoj je glavno sredstvo otrov i napokon 
pogiba i sam u toj stupici. 

U jedinom ponešto simpatičnom momentu u trećem činu, 
nakon što ga Hamlet raskrinka, poslije u molitvi, kad razot¬ 
kriva crnu svoju dušu, pita se i sam; »Što ne bi moglo ka¬ 
janje? Ali, ako i ne smažeš da se kaješ, što može onda?« 
Tu kao svaki pravi zločinac pokazuje, da u njega nema 
pravog pokajanja i da ne žali svoj zločin. A jer je u dubini 
svoje duše već zaključio, da će dati Hamleta u Engleskoj 
ubiti, to se cijela ta molitva doima nekako kao i molitva 
talijanskog bandita, koji plaća misu, da mu uspije »božjim 
blagoslovom« kakovo zasnovano djelo. A kao zločinac i 
umire, jer nema druge misli na rastanku sa životom, do li 
misli na svoju osobu u protivštini s Laertesom, koji bar pred 
smrt prašta Hamletu očevu i svoju smrt i moli oprost u 
njega, što ga je otrovno na smrt ranio. 

Druga je glavna osoba kraljica Gertruda. Po riječima 
duha bilo je odnošaja već i prije smrti njenog prvoga muža 
između nje i Klaudija. Duh je .zove naoko kreposnom kra¬ 
ljicom i diže tešku optužbu na nju: »Ali kao što krepost 
nikad podleći ne će, ako je snubi blud i u božanskoj podobi, 
tako požudi makar udruženoj sa sjajnim anđelom, dosadi i 
božanska ložnica i hlepti, da se odbaci.« 

Potvrđuje nam taj preljubnički odnošaj i njena nagla 
udaja za Klaudija, jedva dva mjeseca poslije smrti Hamlc- 
tova oca. Gertruda je mati tridesetgodišnjeg sina, mora 
dakle da je vrlo blizu pedeset godina. Ona svojom udajom 
za Klaudija olakšava istome, da otme Hamletu dansku 
krunu. Kakovi su njeni motivi? Pjesnik odgovara izravno 
na to u gornjem citatu duha: da požuda hlepti, da se od¬ 
baci, a neizravno odgovara nato i kraljica sama, kad u već 
citiranom dramatičnom prizoru odgovara Hamletu: »O 
Hamlete, ne govori dalje. Tvoje oči prodiru duboko u moju 
nutrinu. Vidim u njoj tamno crne mrlje, koje ne izbljeđuju.« 

Kako ćeš to drugačije tumačiti, nego tako, da i sama 
kraljica osjeća, da je ušla u drugi brak iz ne baš posve 
etičkih motiva, te da spada u red onih žena, koje imadu 
svoje »opasno doba«, odnosno, kako kažu psihiateri toli 
mrski g. Dvornikoviću, ona je obdarena seksualno ponešto 
više nego prosječni normalni ljudi. Ništa ne smeta, ako je 
ona već matrona, kako ju Hamlet zove. Ni Klaudije nije 
više mlad, a takova vrsta žena nalazi prođu kod sebi sličnih, 
jer i kralja naziva Hamlet satirom, A umiju one osvojiti i 
nesatire, jer i duh, ma da je optužuje, ipak brani Hamletu, 
da na njoj osvećuje njegovu smrt. U III. prizoru sam osobno 
dolazi, da je spase od gnjeva Hamletova. One osvajaju ljude 
s čisto animalne strane, a ne smijemo zaboraviti, da je u 
Šekspirovo doba ta animalna strana života bila osobito cije¬ 
njena. I danas je ona još visoko u cijeni, iako se već vide 
konture ispravnijega i više etičkoga shvaćanja životnog po¬ 
ziva. Takove, više nego animalne, žene vrlo su slabe otporne 
snage, kad se što opriječi zadovoljenju njihova nagona, i ra¬ 
zumljiv nam je usklik Hamletov u I, činu 2. prizoru; »Sla¬ 
bosti, tvoje ime je žena«, 

Hamlet, odnosno Šekspir ima pravo, kad u III. činu majci 
dovikuje, da to nije ljubav, ali ima krivo, da u tim godinama 
nema kod žena uzbunjene krvi. Nasuprot iskustvo je do¬ 
kazalo, da takove satirske muške i nimfomanične ženske 
glave s prvom starošću ništa ne gube na svojim preodvišc 
razvitim seksualnim osjećajima, jer je to zapravo razvito u 
mozgu i osebina je njihova bića, koju tek vrlo odmaklo doba 
starosti posve ublažuje, A često puta ni visoka starost nije 

kadra taj odviše razviti nagon posve ubiti. No ipak i sam 
Hamlet pri kraju majci govori, »da i mraz nemanje krepko 
gori« (kao i mlada krv), tako je i ta kontradikcija samo pri¬ 
vidna. 

Ništa ne smeta, što je kraljica inače simpatično crtana 
imenito u svojoj iskrenoj ljubavi spram Harnleta. Ona živi 
skoro samo od njegova pogleda, govori Klaudije za nju. 
Jedan etički defekt ne mora još da povlači za sobom, da 
i druga etička čuvstva budu zahirena. Ta i rođeni zločinac 
Klaudije ljubi iskreno kraljicu i u zadnjem joj činu svjetuje, 
da ne pije iz otrovana vrča, ma da se time izlaže opasnosti, 
da izda svoje podmuklo zasnovano djelo. 

Kad smo tako promotrili kritički dvije glavne osobe naše 
tragedije, pogledajmo, kako je taj svijet živio. Tu nam sama 
naša tragedija sjajno i iscrpivo odgovara. Već u prvom činu 
2. prizoru kralj Klaudije nakon svoje proklamacije govori: 

»Pođimo, gospel... i tome u čast neka top danas svaku 
veselu zdravicu, koju izreče Danac, ponese u oblake, a kad 
se kralj kuca, neka nebo odgovara zemaljskome gromu.« 

U istome činu 4, prizoru odgovara Hamlet Horaciju na 
upit, zašto trube trublje i odjekuju topovski hici: 

»Kralj će da probdije noć u teškoj pijači, časti se i kli- 
mata šumni valcer, a kako salijeva u se potoke ranjskog 
vina, proglasuju snažno bubnji i trublje izrečenu zdravicu.« 

A kad Horacije pita, da li je to običaj u Danskoj, tad 
odgovara Hamlet; 

»Zaista jest, ali po mome mišljenju (ma da sam rođen i 
odgojen u tome) običaj, kojega neobdržavanje više bi časti 
donosilo, nego li njegovo obdržavanje. To sumahnito lokanje 
ozloglašuje nas na istoku i zapadu kod drugih naroda, zovu 
nas pijanicama i dodavaju našem imenu prljav pridjev; i 
doista oduzima to od naših djela, ma i kako velika bila, sr- 
čiku te sHku i priliku naše vrijednosti.« 

Zlatne riječi i samo je zaista bio u stanju jedan Šekspir 
izreći ih već pred 300 godina. 

U III. činu pita Hamlet Giildensterna, kad mu javlja, da 
je kralju zlo; »Od pića, gospodine?« 

Da je i kraljica voljela gucnuti koju kapljicu, dokazuje 
nam zadnji čin, kad nazdravlja Hamletu i pije iz otrovanog 
pehara vina. A sigurno kod onih čestih kraljevih pijača, nije 
ni ona krunicu molila, nego koju i sama ispila. 

Kad Polonije upućuje Reinholda, da se opita za Laer- 
tesa u Parizu, podučava ga, da smije kazati o njemu (Laer- 
tesu) da karta, pije i t. d. i da mu to ne će nanijeti sramote 
samo, ako zgodno iznese, da je to radi vatrene mladenačke 
ćudi i divljanje neupokorene krvi. Dakle tjeranje kera, da 
upotrebim srijemski izraz, nije ni onda bila sramota. 

Mislim, da je dosta citiranja, a i sam g. Dvorniković na¬ 
vodi, da su onodobni Danci bili krute pijanice, što je valjda 
i Šekspir dobro znao, iako su njegove oštre strelice o piću 
bile uperene više na njegove vlastite zemljake Engleze. 
Nužno je uglaviti, da su Danci bili pijanice radi daljnih za¬ 
ključaka. Ako smo ustanovili, da Klaudije pokazuje zna¬ 
kove tjelesne degeneracije, a duševno je i tako potpuno 
defektan, tražimo razloge tome, jer nema posljedice bez 
uzroka, i ja sam odlučan protivnik, da se božja volja pača 
u te posle, kako bi to htjele zanatlije starih knjiga. Predak 
Klaudija, odnosno otac njegov, morao je također biti ljuta 
pijanica, jer se ti nazdravičarski običaji predaju kao »sveta 
starina« od oca na sina, i samo se može uzeti, da je otac 
Klaudija možda još i više pio, ako je to tjelesno mogao 
podnositi. A nema nikakova razloga, da mislimo, da je otac 
Klaudija bio izuzetak od običaja onoga doba, nego nasuprot 
karakter njegova sina Klaudija nužna je posljedica života 


očeva. A i kraljica Gertruda nije došla do svojih »tamnih 
i crnih mrlja« po božjoj milosti, nego ih i ona zahvaljuje 
svojim precima. 

No otac Klaudijev ujedno je i djed Hamletov. Hamlet 
opisuje svoga oca doduše vanredno slikovito kao junaka i 
kreposnika (po smislu onoga doba) pa, iako odbijemo mnogo 
na sinovlju ljubav, te uzmemo, da otac Hamletov ne mora 
nužno pokazivati hereditarno opterećenje kao brat mu Klau¬ 
dije, to je ipak onu »krepost«, da može istrajati noći kraj 
čašice, imao posve sigurno, jer je to za ono vrijeme bila 
odlika i neka junačka osebina viših slojeva. Ta još i u naše 
doba ima »junaka«, koji se bez ikakova stida javno hvališu, 
ako ih je narav obdarila takovim buragom, da mogu pod¬ 
nijeti veće količine pića. 

A da i od normalnih ljudi, pače i od visoko obdarenih 
svim mogućim krepostima može da poteče upravo čudno 
potomstvo, ako žive danskim životom, o tom imamo u po¬ 
vijesti sjajnih primjera i ne moramo pitati savjeta u psihi- 
atera i slične dosadne čeljadi. Iz debele pivske trbušine 
Karla Velikoga potekoše slabići, a najzad i slaboumnici; 
veliki pjesnik Goethe rađa sina kukavelja; kralj Salamun 
same homoseksualce i t. d. Hamlet kao sin matere preljub¬ 
nice i izrazito nimfomanične žene i oca alkoholika može li 
već od poroda biti posve normalan? Ta baš ovih dana ima- 
dosmo strašan primjer, što otpada od nimfomaničnih žena, 
u drugoj ili trećoj generaciji. 

A zna li Šekspir za hereditarno opterećenje? Izvrsno, 
valjda i nema toga, što on ne zna. On govori o tome na usta 
Hamletova u I, činu 4. prizoru i niže svoje misli, baš odmah 
poslije onih oštrih riječi proti pijanstvu, što, ako možda nije 
namjerno, zacijelo je intuitivno. Evo njegova mišljenja; »Tako 
biva često i pojedinim ljudima, da kroz neki prirodni zna¬ 
men, koji ih žigoše, kao već porodom (u čem su ne¬ 
dužni, jer priroda ne bira njihov postanak) nose neku 
prekomjernost u mješavini svoje krvi, koja 
često provaljuje nasipe i brane razuma i t. d.« 

Tu Šekspir sasma točno označuje, da ima ljudi, koji već 
od poroda imadu takovu mješavinu krvi, kojoj ne pomažu 
ni sve brane ni nasipi razuma. Ne znam, da li druge, ali 
mene ta pronicavost i mudrost izrečena pred 300 godina 
zapanjuje i u dubokom strahopočitanju sagibljem šiju u po¬ 
čast sjeni toga još nedostignuta veleuma. Sasvim je jasno 
naslutio pojam degeneracije i ponovo kažem, da nije slu¬ 
čajno, da te riječi slijede baš iza onih, kojima grmi proti 
alkoholu. 

Dakle Hamlet je sin oca, koji je možda još naoko posve 
normalan, iako i on mora imati tragove one prekomjernosti 
u mješavini svoje krvi, koja je tako kobno izbila u njegova 
brata Klaudija. Ali Hamletov otac živi danskim životom a 
mati mu je psihopatkinja, stoga mora i Hamlet već od po¬ 
roda da ima bar predispoziciju, da bude abnormalan. Pije li 
i Hamlet? Dakako, i to prilično žestoko. Sjetimo se samo 
njegovih riječi Horaciju u I. činu 2. prizoru; 

»Naučit ćete još piti, prije nego otputu- 
j e t e« — 

Tko wirtemberškom đaku prijeti, da će ga naučiti pitij 
taj mora da je i sam dobro prekaljen u toj »kreposti«. Tz 
tog ne slijedi nužno, da je Hamlet pijanica ili odan alkoholu, 
ali on živi kao »danski« princ, časti prijatelje, a kraj toga 
i sam potegne. One riječi proti alkoholu, razumije se, to su 
riječi Šekspira, a ne Harnleta. Tu je Hamlet samo trublja 
Šekspirova. 

(Svršit će se.) 

VLADIMIR KIRIN. 

Govoreći o Kirinu (br. 23.) kao grafičaru, koji je svojim 
radovima stekao u vanjskome svijetu ime gotova umjet¬ 
nika, donesosmo, da ga karakterišemo, u reprodukciji one 
njegove crteže, kojima je u tuđini istupio. 

U o*vome broju popunjujemo njegovu karakteristiku ne¬ 
kim crtežima i impresijama, u kojima duševnost tog mladog 
inteligentnog umjetnika dolazi do pravog izražaja i u ko¬ 
jima nam on iznosi impresije, koje su se stvarale u duši 
njegovoj pod dojmom socijalnih dogodovština, a odigra¬ 
vale se pred očima njegovim u radničkim naseljima velikog 
Londona. Toplo i otvoreno srce tog mladog našeg čovjeka 
koji je od kuće donio široku ljubav i za najvećeg siromaka, 
— nije moglo nikako razumjeti one nebrige i nehaja, koji 
pokazuje bogati londonski svijet spram živovanja siro¬ 
mašnih radničkih masa. Pogotovo kad je i sam živući u 
teškim prilikama, upoznao »u svojoj bijedi« — »bijedu« to¬ 
likih drugih, o kojima nijesu vodili nikakova računa oni, 
koji su svoj život u lasti i slasti provodili. Ogorčen i razo¬ 
čaran nad nejednakošću ljudske sudbine, vraća se izmoren 
jednog dana kući i zagledavši svoje ispaćeno lice u zrcalu, 
sjeda preda nj i stade sebe portretirati, gledajući u sebi sa¬ 
mome isto onakovog bijednika, kakove je na tisuće po uli¬ 
cama londonskim susretao. I tako iz ogorčene njegove duše 
niknuo je njegov auto-portret (u reprodukciji) kao vidljivi pro¬ 
test protiv nejednakosti i nepravednosti, koja vlada u životu 
ljudskome. Zaogrnut u kaputu, sumorna i iscrpljena pogleda, 
u svojoj ledenoj sobici — ne osjeća se u ovome tuđemu 
svijetu ipak osamljen, jer je uz njega njegova draga umjet¬ 
nost, koja ga tješi i bodri. Taj njegov autoportret, koji je, 
u tako teškim časovima njegova mladenačkog života stvo¬ 
ren, donio mu (publiciran u -»The Arehiteetural Rewiew«) 
ime umjetničko. Od ovoga portreta, u kome je i sebe pri¬ 
kazao predstavnikom patničkoga svijeta, prelazi on u svo¬ 
jem mladenačkom idealizmu i onim drugim patnicima, koje 
je on tolikom samilosti promatrao na obalama Temze i 
po radničkim četvrtima engleske metropole. Iz ove nese¬ 
bične i široke slavenske ljubavi mladog hrvatskog umjet¬ 
nika spram bližnjega svoga, nastao je cijeli ciklus impre¬ 
sija, crtanih pod direktnim dojmom onoga, što je on doživ¬ 
ljavao. Tako nam u velikome crtežu »Tower-Bridge« hoće 
da prikaže onu glavnu temeljnu notu, — koja se u onome 
burnom životu podnu velikog lančanog mosta među silnim 
dizalima, u lomljavi svijetla i magle opaža — a to je iscr¬ 
pljivanje radne snage po industrijskome crnome molohu, 
koji ne poznaje nikakve samilosti. 

U crtežu »Bijednici sa Temze« vadi nam umjetnik iz ovog 
radničkog kaosa jedan momenat iz života pojedinaca, pri¬ 
kazujući nam u njemu i drugu stranu — revers — uhvaćene 
slike. Na buri i magli, na obali crne rijeke Temze — kao 
pokisla ptica — ispružila svoj dugi, mršavi vrat žena s dje¬ 
tetom u naručaju, buljeći u prazninu i očekujući svoga muža, 
koji se ima brodom vratiti, i donijeti im ribe i tako ih spa¬ 
siti od gladovanja. 

I u kuće tih patnika zalazio je Kirin, promatrajući njihov 
život u kući. Pod dojmom zajedničkog njihova živovanja u 
obitelji, nastala je njegova impresija »Kod bijednika«. U 
polutami pod malom svjetiljkom stisnula se radnička obitelj 
oko stola i sluša onoga — koji im pripovijeda »ljubav spram 
bližnjega«. Spokojnost, tugaljivost, zamišljenost, odrazuje se 
na tim ispačenim licima, koja gledaju spram onoga, koji im 
donosi utjehu. Starac, glava obitelji, podbočio se i kao da 
razmišlja, zašto nijesu svi ljudi jednaki, I u časovitoj impre¬ 
siji »Raspni ga« i opet Kirin zahvaća u istu temu, Kao bu¬ 


jica natisnuli se ljudi, da unište čovjeka stradaoca, Krist 
s križem na leđima nije ništa drugo nego simbolički prikaz 
onog stradanja i patnje, sto ju radnici na Temzi podnose 
na svojim leđima u formi svagdašnjega križa. U ovim re- 
produkovanim prikazima upoznajemo duševnost ovog mla¬ 
dog našeg umjetnika, koji nam baš s ove strane svoga umjet¬ 
ničkoga djelovanja postaje simpatičnim, a njegove crtane 
impresije, gledane s općeg čovječanskog stajališta, shvatljive, 

Antun Jiroušek. 

EPPUR SI MUOVE. 

Savremena brbljarija. 

Skupoća i siromaštvo imaju mnogo zajedničkih linija. 
Dvije velike zvijeri, koje svojim šapama zagrizaju u meso, 
a pogledom zastraše neustrašivoga. Jedno produkt dru¬ 
goga, kao knjiga i književnik, jer oboje imaju istu tenden¬ 
ciju. Gnjavi skupoća, gnjavi siromaštvo. Gospoda ravnaju 
skupoćom, a siromaštvo kraljuje bohemijom. 

Dok zagrebačke banke ukrašuju grad modernom arhi¬ 
tekturom, umorni radnici stradavaju u traljavim hladnim 
vagonima zagrebačke direkcije željeznica. Ornamentiranjc 
i iznakaživanje; zlatan lanac i zamazano, traljavo željezni- 
čarsko odijelo; Club-bar i pet kubičnih metara zagušljivog 
prostora, parfimiranih dimom iz masne željezničke loko¬ 
motive. 

Današnje su prilike mizerne, kao što je mizerna podloga, 
na kojoj leže. Ona Evropa, što je klala i mrcvarila, što je 
ubijala i ugnjetavala, što je od Rusije načinila klaonicu, ona 
kulturna Evropa, što misli, da je kultura sintetizovana 
u riječi »egoizam« (koju ona doduše ne priznaje), što vidi 
samo svoju poštovanu osobu, ona ista zemlja, što je Ma- 
toša naučila ljubiti ljude, ta zemlja hoće i opet, da kolje, 
da pali i razara, kao što je Gordon razarao. Sve samo radi 
svog velikog trbuha, radi nezasitnosti. 

»Zagreb je naš salon«, rekao je jedan naš veliki savre- 
meni političar. A meni se čini, da taj Zagreb nije baš tako 
sličan salonu; pogotovo modernom salonu. Jer razlika je. 
ako salon uredi arhitekt Kovačić i ako ga izradi običan 
»tišler«. Razlika je, ako je on iz javorovine ili hrastovine ili 
od jelovine. Razlika je, napokon, ako je od orahovine i ako 
je samo obložen milimetar debelom orahovom daščicom. 

A Zagreb je ovo zadnje! Dolaze Švedi i dive mu se, do¬ 
laze Francuzi i hvale ga, dolazi Ossi Oswalda i ne može 
da ga ostavi. Ali svi su se oni vozili na automobilima, a to 
je značajno. 

Nije ispravno nazivati zabavu »Bohemskom večeri« (slu¬ 
čaj u Beogradu) i ako se za nju izrađuju čitavi dveri narodnih 
priča, ako na njoj radi masa umjetnika, čiji radovi nisu jeftini 
(čemu se, uostalom, niko ne protivi), ako ta večer ima da 
ilustrira, doduše modernim stilom, dvorski ples sredovječne 
viteške aristokracije, jer ne zna ipak svako njezinu svrhu. 

»La Boheme«, što je daje zagrebačko kazalište, samo je 
neuspjela kopija slike tragičnog bohemskog života. I tamo 
vidjeti b o h e m u, ne znači vidjeti siromaštvo na djelo¬ 
vanju, jer imati na nosu zlatni lorgnet i na ruci amsterdam- 
ske dijamante, misliti na dragana ili slušati Puceinijevu 
glazbu, ne znači u duši osjetiti bolnu kob žalosne tragedije, 
koja rezultira iz siromaštva. 

Kad je Hennri Murger pisao »La Boheme«, on je to i 
proživljavao, kao što su je proživili tisuće onih, što su je 
čitali. 

Spoznati tragediju jadnog bohemskog života znači razu¬ 
mjeti čovjeka, koji je psihički patio fizičke boli, znači ra¬ 
zumjeti dušu, koja je modelovana iz dobrote i ljubavi. 

Balzac sa minusom u džepu piše svoga »Mercadeta« i u 
stadiju dekadence svojega života smije se sam sebi i ljubi 
lijepu ženu. 

Matoš seta pariškim boullevardima s praznim želucem u 
hlačama, kao »Bubu sa Montparnasa« i mjesto žene ljubi 
cigaretu. Pjeva joj hvalospjeve i dijeli »ćuške životu i dru¬ 
gima«. Kupuje knjige u jutro, da ih na veče proda za če¬ 
tvrtinu cijene. 

Janko Polić-Kamov putuje s neznatnom glumačkom dru¬ 
žinom po bosanskim hanovima, a poslije piše božanstvenu 
»Psovku«, pjesme nad pjesmama. Matoš u drugom izdanju. 
Dva sirotana, dva genija, oba silni kao nebolom, oba mrze 
i ljube, oba još onda vide, što se danas dogada i zato siro¬ 
mašni, prezreni i napušteni. Jedan se potuca po Parizu, 
drugi skita po Italiji i šeće po Barceloni, kao »Građanski«. 

0 kada će doći vrijeme, kad će ljudi razlikovati pamet 
od novca i dušu od odijela. Kada će osvanuti dan, u kojemu 
će zasvirati trublje jednakosti, kada će djevojka ljubiti 
dušu, a ne džep, i kada će momak voljeti djevojku, a ne 
kuće i dinare!? 

A to će ipak doći. 

Ne mijen’a na stvari, da li se ministar financija zove Ku- 
manudi ili Stojadinović; Petar ili Pavao. Dinar osta dinar. 
Čas pokunji nos kao isfućkani dramatičar, čas se uzoholi 
kao lijepa Zagrepčanka. 

Savremenost je borba o nešto stvarno, realno. Kad bih 
ja zasvirao na violinu, morali bi zatvoriti uši i galamiti, samo 
da ne čujete, (Borba zvukova.) A kad zasvira g. Baloković, 
vi se nasmijete osjećajući u sebi čuvstvo božanskog biv- 
stvovanja (harmonija). 

I kad bude svijet, ljudstvo, čestice toga ljudstva, harmo¬ 
nizirale kao zvuci Stradivariusove violine i linije Michel- 
Angelova kista, bit će to nešto lijepo, kao što je lijepa do¬ 
brota i ljubav, a prvi dan harmonije zvati će se »d a n 
sunca«. 

Ali i zato je možda i opet potrebna borba, a borba je 
posljedica nerazumijevanja i nesporazuma. Galileo Galilei 
je stradavao radi svoje tvrdnje o heliocennričkom sistemu, 
a ipak je bilo tako, ipak je imao pravo. Onaj isti čovjek, 
što je g. Krležu u eri »Plamena« napao radi nove struje, 
danas je njegov prijatelj, a piše onakove stvari, kakve Kr- 
leža nije nikada pisao, Edisonu ne vjerujemo, da bi ikada 
mogao govoriti s drugim svijetom, kao što ne vjerujemo u 
zenitizam g .Micića. 

Ali..., tko zna!? 

Znamo kako je bilo. Ne znamo kako će biti. Ali znamo 
sigurno, da je život danas strašan, kao što je strašan Arci- 
basevljev »Užas«. I kao što oni pijani filistri razapinju ne¬ 
vinu Ninočku, tako siromaštvo razapinje našu ispaćenu dušu. 

Život se kotrlja. 

M. L Matkov. 

PETNAEST GODINA RADA ZA LUŽIČKE SRBE. 

U Českolužičkoj knihovnički redigovanoj od dr. Jos, 
Pate izašla je upravo brošura pod br. 6. od Vlad. Zmeškala: 
Petnaest let Českoluž. spolku Adolf Černy v Praze 1907— 
1922. Nakladom Českolužičkog društva Adolf Černy u Pragu, 
u komisiji kod A. Neuberta. Cijena je za članove društva 
3 čkr., a za ostale 5 čkr. Str. 40. Brošura je ujedno ilustro- 
vana fotografijama lužičkih prvaka i čeških utemeljitelja 
društva. U njoj se nalazi historijat društva, koje se prozvalo 
po velikom prijatelju i sadanjem protektoru društva niini- 
sterijalnom savjetniku prof. Adolfu Černyju, koji je mnogo 
radio i pisao za zbliženje Čeha i Lužičkih Srba, u Pragu i u 


samoj Lužici. Lužica je doduše poslije tridesetgodišnjeg rata 
politički otpala od Češke, no za to su i nadalje uvijek po¬ 
stojale kulturne veze sa Česima, te je u Pragu već god. 1704. 
utemeljen seminar za lužičko-srpske svećenike, odakle su 
izašli mnogi i mnogi lužičkosrpski rodoljubi. Za narodnog 
preporoda opet su djelovali Dobrovsky i Hanka među lužič- 
kim Srbima. Napisali su lužičku gramatiku i rječnik te ute¬ 
meljili lužičko đačko društvo Serbowka. Hanka je uteme¬ 
ljio i lužičko odjeljenje u Narodnom muzeju u Pragu, koje 
je naročito opisao dr, Volf u jednom dijelcu Češkolužičke 
knihovničke. Kasnije su se mnogi češki rodoljubi zanimali 
za Lužičane, tako Erben, Battala, Štur, Purkinje, Kolar, Če- 
lakovsky, Šafaržik, Palacky i Havliček. 0 tim utjecajima 
Čeha na Lužičane opširno je pisao dr. Pata u svom djelu Lu¬ 
žica, U novije vrijeme osobito se stao zanimati za Lužičke 
Srbe uz Ljudevita Kubu, tog češkog Kuhača, i dr. A. Černy, 
koji je postao i lektorom za lužički jezik na češkom sve¬ 
učilištu. Nastojanjem lužičkog učenjaka i redaktora jedinog 
beletrističkog lužičkog časopisa Lužice prof. dr. Arnošta 
Muke utemeljeno je bilo u Pragu društvo, koje su nazvali 
po najzaslužnijem Čehu za Lužičke Srbe »Adolfom Černym.«. 
Češke oblasti su isprva htjele zabraniti to društvo, jer da 
lužički jezik nije u a. u. monarkiji dopušten ni priznat, i jer 
su bili članovi tog društva i neki lužički Srbi to j. inozemci, 
no kasnije je policija ipak dopustila to društvo. Prvi pred¬ 
sjednik društva bio je Lužičan Bryl, a prvim tajnikom dr. 
Pata, koji je i do danas još najvjernijim stupom tog društva. 
Ispočetka je bio vrlo mali interes za ovo društvo, te se pri¬ 
javilo tek deset osoba, i to samo mlađih studenata. Među 
vrlim pomagačima tog društva nalazimo prof. dr. Polivku, 
dr. Jos. Seheinera, starješinu Sokolskog Saveza, sadanjeg 
predsjednika društva redaktora Jana Hejreta, i mnoge 
druge češke rodoljube. Kad je nastao prevrat g. 1918. to je 
uplivom društva A. Č. nastalo i u Budišinu Narodno vijeće 
s predsjednikom lužičkosrpskim prvakom Arnoštom Bar- 
tom. Praško društvo stavilo si je za cilj potpuno oslobođenje 
Lužice ispod germanskog jarma, makar da mu to i nije pošlo 
za rukom, te je vođa lužičkog Narodnog vijeća postao do¬ 
skora političkim mučenikom, a Evropa nije priznala samo¬ 
određenje Lužice, jedino je priznala njezina prava kao ma¬ 
njine u Njemačkoj. Društvo A. Č. je doduše protestovalo u 
ime slavenstva, no to nije ništa pomoglo. Lužičani su se sad 
narodno jače stali razvijati, kad su oćutjeli, da i ostali Sla¬ 
veni s njima simpatiziraju. 

God. 1920. počelo je društvo A. Č. izdavati mjesečnik 
»Češkolužički Vjestnik« pod redakcijom dr. Jos. Pate, koji 
donosi brojne članke na češkom i lužičkom jeziku za zbli¬ 
ženje obiju naroda, te prati vjerno svako narodno i kulturno 
gibanje kod Lužičkih Srba. Ujedno donosi i referate o lu¬ 
žičkom novinstvu i književnosti, a prati i simpatije ostalih 
slavenskih naroda za to najmanje naše slavensko bratsko 
pleme. Pretplata za taj vjesnik stoji za inozemstvo 20 čkr. 
a za članove 12 čkr., a pretplaćuje se u administraciji časo¬ 
pisa, Praha, II. Na Zborženci 5. Društvo izdaje posebnu »Če- 
školužičku knjihovničku«, od koje je dosada izašlo šest sve¬ 
zaka, u kojima je izneseno mnogo toga o akutnim pitanjima 
Lužice. Društvo je izdalo od dr. Pate Lužičku slovnicu i 
čitanku, a za nas naročito važan rječnik lužičko-češkoslo- 
vačko-jugoslavenski od dr. Pate, koji će dobro doći onima 
iz naših strana, koji će se zanimati za lužičkosrpski jezik. 
Društvo A. Č. je izdalo još više toga u posljednje četiri go¬ 
dine nakon prevrata, a naročito je važna zbirka od Ljude¬ 
vita Kube, poznatog češkog muzikologa, koji je izdao i 
zbirku lužičkih nardnih pjesama s tekstom i glasovirskom 
pratnjom, Jednako je važan i provodić kroz Lužicu, kojemu 

je dodan i jugoslovenski rječnik za komparaciju današnjeg 
i lužičkog i srpskog jezika. God, 1920. priređen je i posjet 
Lužičana na svesokolski slet u Pragu, koji je svršio vrlo po¬ 
voljnim režultatom, te je još iste godine utemeljen prvi lu- 
žičkosrpski Sokol u Budišinu. Danas imade već šest sokol¬ 
skih društava među lužičkim Srbima. Iste je godine prire¬ 
đena bila iu Pragu u Narodnom muzeju prva lužička izložba, 
gdje se češka publika imala dovoljno prilike upoznati sa sa- 
danjom iprošlom kulturom Lužičkih Srba, 

God. 1921, priredilo je društvo A. Č. sa češkim klubom 
turista izlet u Lužicu, a Lužičani su uzvratili taj posjet god. 
1922, s velikim izletom lužičkih pjevača u Prag, gdje su pri¬ 
redili nekoliko vrlo uspjelih koncerata i prikazali češkoj 
muzikalnoj publici prekrasnu svoju narodnu i umjetnu 
glazbu. To je uopće bilo prvi put, da su se Lužičani kao 
posebni narod odvažili da idu korporativno sa 120 članova 
u inozemstvo, a ponajprije k svojoj najbližoj braći Česima, 
kamo ih je srce već odavna vuklo. Iza pjevačkog zbliženja 
nastalo je i sokolsko bratstvo, te je češki Sokol iz Mlade 
Boleslave prvi posjetio Sokol u Budišinu, a lužički Sokolovi 
su uzvratili taj posjet na sletu sokolske župe Fiignerove u 
Mladoj Boleslavi, Lužički Sokoli idu na sokolske tečajeve 
u Češku, a češko sokolstvo šalje na praznike svoje pred¬ 
njake, da uvježbaju lužičko sokolstvo. I češko pjevačko 
društvo Tovačovsky odvratilo je posjet lužičkim pjevačima, 
te je iste godine posjetilo Lužicu, što je znatno uplivalo ne 
samo po cijeloj Lužici nego napose i u Dražđanima, gdje 
imade dosta Lužičana i ostalih Slavena, koji su se odmah 
svi okupili u jedno zajedničko kulturno slavensko kolo. 
Društvo A. Č. utemeljilo je u Lužici i ferijalnu školu za lu- 
žičku mladež, koja je kroz dva mjeseca bila obilno posje¬ 
ćivana. Društvo je sudjelovalo kod jubileja Matice Serbske 
u Budišinu, kod proslave lužičkog pjesnika Zeilera i u sva¬ 
koj zgodi, kada je šta u kulturnom pogledu proslavljeno u 
Lužici. Na poticaj društva bio je L. Kuba od ministarstva 
otposlan u Lužicu, da prouči srpske narodne običaje, na¬ 
rodnu glazbu i narodne nošnje. Rezultat toga bila je posebna 
lužičkosrpska izložba slika u Pragu, koju je priredilo dru¬ 
štvo A. Č. zajedno sa Praškim Sokolom. Uslijed teške finan- 
cijalne krize prestao je lužički seminar u Pragu, koji je 
odavna postojao, pa se zato društvo A. Č, te sami Lužičani 
sa fondom Zejlerovim kod Matice Serbske pobrinuli, da se 
mladi Lužičani mogu i dalje slati u Prag na nauke. Prošle 
je godine društvo priredilo cijeli ciklus predavanja o Lužič¬ 
kim Srbima a dr. Pata i dr. Krječmar predavaju ina pra¬ 
škom sveučilištu o lužičkosrpskom jeziku i literaturi. Praški 
Sokol priredio je posebnu lužičkosrpsku večer u Sokolu, 
pa se u svakom pogledu nastoji, da se svi Lužičani, koji bo¬ 
rave u Pragu, okupe u jedno kolo s njihovim prijateljima 
Česima, da se što više razvije propaganda oko probuđenja 
slavenske svijesti među lužičkosrpskim narodom. U po¬ 
sljednje je doba društvo A. Č. uredilo i svoju vlastitu lu¬ 
žičkosrpsku knjižnicu, koja danas broji do sto svezaka. I 
broj članova društva neprestano raste. Zasada imade dru¬ 
štvo A. Č. već pet začasnih članova, 31 utemeljača, 85 po¬ 
dupirača i 215 pravih članova, dakle ukupno oko 350 čla¬ 
nova, dakle ukupno oko 350 članova. Samo lanjske godine 
pristupilo je društvu 70 članova, te se vidi, kako raste po¬ 
pularnost tog malenog ali kulturnog, slavenskog društva. 
Društvo je izdalo i razne diplome, razglednice i naljepnice 
u korist fonda za podupiranje siromašnih lužičkih studenata, 
te na svaki način nastoji, da od idealnog malog društvanca 
desetorice mlađanih slavenofila, koji su društvo osnovali, 
stvori solidno slavensko društvo, koje na sve većoj i sigur¬ 
nijoj bazi radi oko prosvjete najmlađeg i najmanjeg brat¬ 


skog plemena. Bilo bi poželjno, da se i naši hrvatski knji¬ 
ževnici i kulturni radnici što više zainteresiraju za to pitanje, 
pa da bar materijalno podupru nastojanje društva A. Č. ako 
nam je već poradi prevelike udaljenosti nemoguće da stu¬ 
pimo u koji bliži kulturni kontakt s njima. 

Dr, Fr, Bučan 

XVIL IZLOŽBA »PROLJETNOG SALONA«. 

Kroz velike i hladne dvorane nemoguće konstruiranoga 
Umjetničkoga Paviljona prošlo je već bezbroj izložba slavnih 
i neslavnih, znatnih i neznatnih, no ova gomila mramora, 
bronse, sadre, drva i platna, što se u ove naše dane u njega 
smjestila, znači jedan apsolutni manifest smionih stvaralaca, 
što su ga udarili na neizrazito i kukavičko čelo sadašnjice. 
Silne latentne snage naše rase izbile su u posljednje vrijeme 
baš u likovnoj umjetnosti tako bjelodano, kao još nikada. 
Jedna šačica ljudi pokazala je, da se tijekom sedam godina 
može postići i stvoriti mnogo, nevjerojatno mnogo. Samo je 
trebalo trgnuti se i neustrašivo zagrabiti obim rukama u 
ovu sivu i haotičnu materiju, dati joj formu i izražaj, i udah¬ 
nuti joj život. To veliko djelo stvaranja nastajalo je i na¬ 
staje, i mi smo danas pred neopozivim faktima. 

XVII. izložba »Proljetnoga salona« je jedan fakat. Imena, 
koja su tu izašla pred nas, znače za razvoj naše likovne 
umjetnosti kamene međaše. Ono, što je bilo, bilo je. Ne 
ćemo lomiiti štapa nad prošlošću, ali sve ono, što je bilo, 
bili su lokalni pokušaji, daleko ispod savremenih rezultata 
svjetske produkcije. Prošle jeseni obletio sam sve bečke 
i miinchenske izložbe i secesije i »Glaspalaste«, vidio sam 
nekoliko tona sadre, mramora i bronse, i nekoliko tisuća 
kvadratnih metara platna, i zato sam duboko uvjeren, da 
bi ova izložba našega salona i te kako nešto značila na sva¬ 
koj točki Evrope, gdje je kvantitativna produkcija stotine 
i tisuće puta veća, 

0 Ivanu Meštroviću se već davno i u Evropi pišu 
pjesme. Šta se onda može reći u okviru jednoga feuilletona, 
u nekoliko petitnih redaka? On apsolutno dominira. Njegov 
»pobjednik« je najsnažniji potencijal naše rase. Divovski 
fragmenti Kosovskoga hrama svima su i predobro poznati. 
Sada treba vidjeti njegove Madone, Magdalene, Psihe, An¬ 
đele, djevojke. To je osvojenje prostora. »Ivan Bogoslov« 
u svojoj muškoj čistoj nevinosti djeluje kao najsuptilnija 
vizionarna apstrakcija od materije. Ta je ista apstrakcija od 
tijela igrijeha i »Magdalena pod križem«. Nikada nisam ni 
slutio, da iz mramora može ovako strujati toplina, milina, 
duševni osjećaj, koji miriše na vječnost. Isto tako i anđeo 
Gabrijel, pa ostali anđeli i djevojke. Osjeća se ruka ču^o- 
tvorsa, meka i presuptilna, ona ista ruka, koja u vidovdan- 
skim fragmentima zna da bude kruta i nemilosrdna. Ta ruka 
njegova reflektovana je u rukama silnoga portreta Rodi- 
novoga, koji ima neki tako vidoviti proročki odraz u očima, 
ispod teških gustih obrva, kao i glava mramornoga Moj- 
sije. Biblijska vrata, evanđeliste, Ivan Krstitelj i Sv. Roko 
čine jednu grupu, iznad koje se izdiže ispaćeni smireni lik 
raspetoga Krista, od kojega se Meštrović kroz čitav život 
ne rastaje. Nad čitavim njegovim stvaranjem lebdi velika 
vizija križa, kojega je nosio na svojim leđima narod naš vje¬ 
kove i vjekove. Ja očekujem od njega još samo jedno: ve¬ 
liku i titansku viziju sukrsnuća, koja će tako zasjati u pu¬ 
nome sjaju svojem, da će svi križevi biti zaboravljeni. 

Ljubo Babić nije se već dulje vremena javljao u jav¬ 
nosti. Dok je Meštrović religijozni sintetik, Babić je skep¬ 
tični analitik. Meštrović osjeća Boga srcem, a Babić se bori 
s njim umom i logikom. Ion stvara biblijske scene,, njegovu 

fantaziju također zahvaća legenda golgotska, ali on ne tone 
u nju, nego ju analizira filozofijom modernoga čovjeka. Za 
to je tako kaakteristična velika njegova slika »Uskrsnuće 
Lazara«. Golema masa ljudi grupirala se u izvedljivi široki 
okrug, usred kojega zja duboka maglovita i zagonetna prova¬ 
lija, iz koje se diže mrtvački blijedi i zeleni Lazar, a njemu 
vis a vis, kao drugi simetrični centar kružnice stoji Hrist 
i mirno, ledeno mirno ga gleda. Stoje tu ova dvojica kao 
dva paralelna ogledala i jedan se reflektira u drugome. Lič¬ 
nosti se gube, i u jednome i u drugome ima nešto od mr¬ 
tvaca i od čudotvorca. Sasvim sprijeda, u masi, okrenuvši 
leđa misteriju sjedi Babić sam u biblijskoj draperiji i okreće 
se na desno sa Jakom gestom pitanja. Ta slika ima u sebi 
veliki jedan mir golemoga momenta i mnogo one čiste da- 
vinčijevske geometrije. Komponirana je strogo, ali vizio- 
namost lebdi u koloritu njenu i čudnoj nekoj irealnoj ra¬ 
svjeti. »Golgota« je gradacija bolnoga ritma, u kojemu krvo¬ 
žedno dršće nervozna masa. Tu se pojedinci već gotovo po¬ 
sve gube, ali i tu nas iz okvira gleda Babić čudnim nekim 
pogledom. Ta masa, koja je za njega opet jedan problem, 
stapa se konačno u »Crvenim stijegovima 1913.« u jednu 
katranastu crnu tekućinu, što teče kroz mračne ulice, a 
nad njom vijore stjegovi kao sablasni krvavi plamičci. To 
je Babić kao kompozitor. Kao portretista, on je još nemi¬ 
losrdniji analitik, koji snagom Goye čupa iz čovjeka dušu 
i skida mu masku s lica. Autoportrait u tamnim tonovima 
kao da nije slikan kistom nego lancetom anatoma. Ali taj 
isti kist znade i zapjevati najčišće lirske pjesme, pune za¬ 
maha i poezije, kao što je na primjer divni pejsaž sa du¬ 
gom, i veliki ciklus akvarelnih skica sa puta u Španiji, Te 
su skice tako sočne, tako pune južnjačkoga kolorita, da po¬ 
buđuju beskrajnu nostalgiju za tom dalekom zemljom, Babić 
ju je osjetio do dna duše, i dao nam na slikama čisti taj 
osjećaj. 

Vladimir Becić izložio je tek tri uljene slike, ali 
njihova snažna plastika i ekspresivni zagasiti kolorit oživ- 
Ijuju na platnu koncepciju sigurnoga i smirenoga umjetnika. 
»Dvije sestre« i »nature morte« su gotova djela, 

Vilko Gecan ističe se posljednjih nekoliko godina 
među najmlađima svojim smionim eksperimentima u svima 
tehnikama. Na dugom i mučnom putu traženja on je našao 
neku formu izražavanja svojega »ja« u nervoznoj nekoj 
raskidanosti i značajnom koloritu, u kojemu se bore oštri 
momenti svijetla i tame. To se naročito vidi na njegovim 
crtežima, gdje se sama linija rasplinjuje u luminističkim 
elektima. Velika kompozicija »Bitka Amazonka« nabačena 
je velikom smionošću i snažnim ritmom, kojega najviše po¬ 
tencira onaj oštri val svijetla, što se je razlio preko bijesnih 
i divljih figura. No ova kompozicija djeluje nešto i odviše 
nabačeno, i nema one unutrašnje psihološke sadržine, koju 
ima njegova »Posljednja večera«. Tu je Gecan vanredno 
snažno i jednostavno uhvatio ekspresiju kritičnoga mo¬ 
menta iza Kristove optužbe o izdajstvu, a bogata skala 
tmurnih sivih tonova daje slici neku naročitu strogu ozbilj¬ 
nost, Vanredan je nov i originalan tip Jude, mladića sa smi¬ 
renim i ironičkim smiješkom, u kojemu se zrcali sac ateizam 
modernoga čovjeka. Veliki akt u »Sestrama« uza svu tra¬ 
dicionalnu poziciju u kompoziciji donosi nam mnogo nova 
sa palete Gecanovih melankoličnih polutonova. Najveće 
unutarnje jedinstvo postigao je u snažnoj kompoziciji scene 
»Kod stola«. Izložena su i tri efektna portreta, ali Ja ne ću 
nikada zaboraviti onaj divni i pjesnički portret djevojke sa 
crvenim šeširom, koji je bio izložen na zadnjoj XVL izložbi 
Salona. Davna je i stara fraza, ali moram da je ponovim; 
od Gecana treba još mnogo očekivati. 


Milan Konjović izložio je samo dvije stvari, ali iz 
njih se jasno vidi, da on ide najekstremnijim stazama. Sim¬ 
patično je, kako se on neustrašivo usuđuje koncipirati svoju 
primitivističku i svijesno naivnu »Kompoziciju«. Svakako 
nam Konjović u najbližoj budućnosti mora pokazati još više’ 
i izrazitije od svoga stvaranja. 

Dušan Kokotović je shvaćanjem nekako star i 
stran među buntovnom omladinom, ali mu se nikako ne 
može poreći dubok i suptilan pjesnički osjećaj na finim ra- 
dirungima sa otoka »Raba«. 

O Tomislavu Križ ma n u moralo bi se zapravo 
mnogo toga reći. No izgleda, da je ovaj puta izložio u »Pro¬ 
ljetnom salonu« više iz običaja, više zbog dužnosti, kao je¬ 
dan od osnivača njegovih, nego se pretenzijama da kaže 
nešto nova i odlučna. Litografija »Most u Albaniji«, rađena 
u poznatoj njegovoj tehnici, veoma je interesantna i daje 
jedan svjež i lijep dojam. 

Anka Krizmanić iznenađuje crtežem br. 171. 

Umjetno-obrtne stvari Ruže Meštrović su upravo 
odlične i odaju jedan veliki umjetnički ukus i znanje. 

Marin Tartaglia je uz Milana Konjovića najeks¬ 
tremniji, ali on se već malo odviše ponavlja u raskidanoj 
maniri crteža i vječnom ružičasto sivom koloritu bez novih 
nijansa. Ali on time ne može da zataji snagu, koja izbija na¬ 
ročito iz njegovoga »Portreta«, 

Marijan Trepše nosi u sebi tešku i bolnu tragiku 
modernoga čovjeka. Iz sviju njegovih slika sja neki čudni 
grozničavi sjaj. Njegove kompozicije su više literatura nego 
slike, ali u njima ima mnogo groze i snažne ekspresivnosti. 
Uzorna je »Mati i dijete«, Akvarelni pejsaži upravo sjaje iz 
okvira u svoj svojoj nerealnoj snazi. On svoju bolnu i tmurnu 
notu unosi i u njih, tako da se doimlju kao velika pusta 
groblja. 

Milivoj Uzelac je iza Ljube Babića najjači. On je 
već prije nekoliko godina u prvim svojim izložbama afirmi¬ 
rao svoju ličnost vanrednom snagom i solidnošću. Smion 
je bio oduvijek, no ta je njegova smionost još više porasla 
iza boravka u Parizu, gdje je imao prilike upoznati najnovije 
smjerove evropskoga slikarstva. No ti vanjski dojmovi dje¬ 
luju kod njega tek sekundarno. On ostaje originalan i svoj, 
pa je u ovoj izložbi izložio nekoliko prvoklasnih djela. Ističe 
se njegova velika »Kompozicija«, u kojoj rješava problem 
kompozicije u prostoru na čisto slikaski netendenciozni na¬ 
čin. Tu je naročito radio na problemu linije, dok su tamne 
i teške boje tek nabačene. Između ostaloga, Uzelac je izlo¬ 
žio i tri izvrsna, genijalno koncipirana portreta. Jedan od 
svoje žene, rađen u posve impresionističkoj tehnici sa div¬ 
nim kontrastima žućkastih tonova puti, te crne toalete i 
pozadine. Ruke su formirane upravo uzorno, a izraz lica i 
duševnost modela savršeno vjerni. »Portret Srđana« upravo 
zapanjuje. Lik maloga dječaka komponovan je kao centar, 
oko kojega je nabačena njegova dječja duševna sadržina, 
lađe, željeznice, zrakoplovi, sve u nekoj fantastičnoj vizio- 
namosti. »Autoportret« je posve ekspresionistička slika, 
sa sličnom kompozicionom idejom, kao i portret Srđana, 
no Uzelac mu je dao neku sugestivnu upravo barbarsku 
snagu. U njemu je on skinuo masku sa svojih instinkta i po¬ 
kazao se u potpunoj svojoj goloti. Vidjet ćemo, kako će se 
dalje razviti ta snaga. 

Vladimira Varlaja poznavali smo otprije kao či¬ 
stoga pjesnika. On je lirik i romantik boje. Njegovi akvareli, 
puni sunca i duginih boja, čarobni su. On se polako i sigurno 
usavršuje, naročito u posve tehničkom pogledu. Izložio je 
pet prekrasnih akvarela iz Vrbnika, pred kojima čovjek za¬ 
stane i gleda ih sužitkom. To su slike. Boja radi boje. 

On pokušava iste metode i u ulju, postizava ih, ali se osjeća, 
da je to sve malo odviše gusto i teško, i da bi to u akva¬ 
relu bilo zračnije i svježije. No uza sve to »Akacije« i »Je¬ 
drenjaci« su prekrasni. 

Milan Milunović, Crnogorac, pariški đak, je u 
svojim slikama primitivista. No izložio je i desetak crteža, 
koji su najbolji te vrste u čitavoj izložbi, On je majstor 
jednostavnosti i linije. Željeli bismo, da do zgode od njega 
vidimo nešto više. 

I tako smo se s nekoliko riječi prošetali kroz ovu zna¬ 
čajnu i važnu izložbu, koja je svojim općim dojmom dala 
jaku i važnu afirmaciju naše umjetnosti. Napretku i razvoju 
našega slikarstva udaren je posve određeni smjer. Samo 
sada treba tim smjerom izgraditi široke ičvrste putove. 

»ĐAČKA SLIKARSKA IZLOŽBA L REALNE GIMNAZIJE 
U ZAGREBU«. 

Pod tim je naslovom donio »Vijenac« (br, 22.) bilješku, 
u kojoj se među ostalim zagovara »radikalna reforma da¬ 
našnjeg crtalačkog i slikarskog načina, kako se provodi u 
našim zavodima, jer je šteta po našu mladu umjetnost, da 
toliki mladi i daroviti đaci pod krutom(l) disciplinom stare 
škole, ostanu samo puki i šušti oponašatelji mrtve ljepote, 
dok bi u živoj prirodi(!) njihov talenat(!) procvao do umjet¬ 
ničkog savršenstva. Toliko u interesu nastave i umjetničkog 
razvoja naše mlade generacije«. — Zahvalni smo svakom 
intelektualcu, koji nam dobrim savjetom pomaže, ali bi bilo 
poželjno, da se to učini u stručnim časopisima, kako bi se 
moglo temeljitije raspravljati o tako važnoj, a u nas mno- 
gogdje zanemarenoj disciplini. Prije svega moram naglasiti, 
da realne gimnazije nemaju ništa zajedničko s »umjetnič¬ 
kim školama«, pa prema tomu nije zadaća nastavnika iz 
»naučnog predmeta« risanja, da odgaja umjetnike, a još ma¬ 
nje, da odgaja bezbroj diletanata, kakovima je nažalost po¬ 
plavljena naša domovina na veliku štetu »naše mlade umjet¬ 
nosti«. Profesorima, akad, slikarima, nije potrebna pouka, 
da se prava umjetnost ne sastoji u oponašanju prirode«. 
»Cio naš posao nije jalov« a još manje »bez svrhe«, budući 
da znademo baš kao i moderni stručnjaci zapadne Europe, 
što je svrha i cilj ovoj disciplini. Živo ćemo i u buduće na¬ 
stojati, da učenici što bolje motre i »oponašaju prirodu«, 
da pri tom ispoređuju, što više misle i vježbajući intelekt, 
nešto nauče. Vrlo cijenjeni g. I. traži posve ozbiljno, »da 
se povedu đaci u živu prirodu, da vlastitim očima otkri¬ 
vaju njezine sakrite čare i nađu pobude za stvaranje, već 
prema svom individualitetu umjetničkom«. Tu treba istak¬ 
nuti, da, kako nas iskustvo uči, ima kojih 99% mladeži bez 
ikakova talenta za slikarstvo, pa da ovi »stvaraju prema 
svom individualitetu umjetničkom ... njihov talenat 
procvate do umjetničkog savršenstva«! Pretpostavljam, 
da je spomenutu noticu napisao stručnjak sa mnogo 
iskustva, pa ćemo mu biti veoma zahvalni, ako bude po¬ 
kušao takovu ekskurziju u našoj nazočnosti sa kojih 60 uče¬ 
nika pojedinih, redovito prenapunjenih razreda. Mogao bi se 
možda(l) u duhu naprednoga odgoja priključiti »odgovara¬ 
jući« razred ženske realne gimnazije, pobude radi i zbog 
estetskih studija. Piscu bilješke bit će možda poznato, da 
je vrlo vrijedan jedan profesor nedavno predložio »novu 
naučnu osnovu« (Glasnik prof, društva), odnosno staru pjes¬ 
mu (dobru) sa djelomice novom melodijom; koja dopušta 
svakom stručnjaku najmoderniji način rada, isto tako kao 


i »stara« od g. 1906(!), ili one u Češkoj, Austriji i t. d. Prema 
njima živo ćemo nastojati i nadalje, da prije svega* »uz 
krutu disciplinu« futuristi, taktilisti, dadaisti... a i isti 
»odoristi« najnižih razreda nauče u toliko risati(-), u koliko 
im to ustreba, e bi mogli bar donekle »oponašati mrtvu pri¬ 
rodu«; grožđe, jabuke, cvijeće i drugo, kako je to već mo¬ 
derno. Dakako da će učenici viših razreda i nadalje risati 
po sadrenim glavama, jer za žive modele vis. vlada nema 
raspoloživih sredstava. Svakako mnogo znači, da i »neta¬ 
lentirani« nauče risati glave po modelu — na osnovi »krute 
discipline stare škole«; ona zahtijeva, da se dobro (ne za¬ 
mijeni sa »lijepo«) i što korektnije riše, pače i čisto, a bez 
obzira na neke moderne slikarske struje problematičke vri¬ 
jednosti. Važnije nego »nove osnove« bile bi »inštrukcije« 
za početnike, kako ne bi obučavali bez ikakove didaktike 
i zamijenili risanje (slikanje) na srednjim školama sa »sli¬ 
karstvom«. — One uspjele slike iz prirode sa izložbe, 
»koje odavaju talent«, bile su domaće radnje samo jednoga 
ili dvojice učenika (III. r. g. ?). Karikature se u pravilu ne 
rišu, — ako to ne biva bez našeg dopuštenja na stijenama 
obično malih šk. prostorija. S takovim »talentima« postu¬ 
pamo dakako drukčije, nego s netalentiranom masom. Iz¬ 
ložbu su priredili iz vlastite inicijative neki učenici đačke 
čitaonice. Stručnjaci nijesu prijatelji takovih »parada«, jer 
one ništa ne kažu, ako nijesu izložene sve (!) uč. radnje po 
nekom sistemu, kako bi sebi svaki intelektualac mogao stvo¬ 
riti pravu sliku o školskom radu. — Zašto pisati »izložba I. 
r. gimnazije«, kada je to bila izložba ne samo triju muških 
i dviju ženskih r. gimnazija, nego i nekih gimnazijalaca? — 
Zašto pisati »slikarska izložba«, kada to ne odgovara istini? 

■ Zašto pisati o »mrtvim kopijama« ća i »iz predložaka na 
papiru«, kada ni jedan (!) učenik I. r. g. nije risao ni po 
predloškama, ni po kakovom predrisu na školskoj ploči? — 
Mnijenja se mogu o načinu obučavanja bilo u kojoj god 
struci razilaziti, a nikomu se ne može osporavati pravo 
kritike, pogotovo ne onda, kada se, kao u ovom slučaju, 
tim pravom služi intelektualac »u interesu nastave i 
umjetničkog razvoja naše mlade generacije«. Uvjeren sam, 
da cijenjeni pisac spomenute bilješke ne će ni meni, ni mojim 
kolegama stručnjacima zamjeriti, ako se s njegovim mnije¬ 
njem ne možemo složiti uistinu — u interesu obuke i na¬ 
pretka. Hochetlinger« 

BILJEŠKE. 

Repertoire Narodnog Kazališta. Lipanj 18. Stravinski; 
Petruška i Balakirjev: T a m a r a (2. put. Gostovanje 
Margarete Froman). — 19. Charpentier: Louise (19. put. 
Gostovanje V. Engel i S. Rodaune). — 20. Puceini: L a B o- 
h e m e (96. put. Gostovanje S. Beline-SkupieW’skoga i M. 
de Strozzi). — 21. Stravibski: Petruška i Balakirjev: 
T a m a r a (3. put. Gostovanje Margarete Froman). — 22. 
Bizet; Carmen (140. put. Gostovanje J. Sadoven, M. Vuš- 
kovića i S. Belinc-Skupiewiskoga). — 23. Borodin: Knez 
Igor (12. put. Gostovanje M. Vuškovića i A. Veselovskoga). 
— 24. Stravinski: Petruška i Balakirjev; T a m a r a (4. 
put. Gostovanje Margarete Froman). 

KNJIŽEVNA OBJAVA. Upravo je izišao ispod štampe 
roman Slavka Ježića: Brak male Ra, štampan na 
vrlo finom papiru, s ukusnim naslovnim listom M. Vanke. 
Naručuje se uz cijenu od Din. 30.— (K 120.—), kod uprave 
»Vijenca«, Medulićeva ulica 30. 


Izdavači i vlasnici: Dragutin Nemet i drugovi. 


Tisak »Tipografije« d. d. Zagreb. 

TVOKNICA C1GARCTN06 PAPIRA 1 TUUAKA D D.. 

ZAOREB. raAKSmiRSKA CESTA BROJ IO. 

preporuča svoje najbolje vrste cigaretnog papira i to; 

„GOLUB", „RIZ ABADIE", „SAMUM" I „CLUB" (EXTRABIS) 

" ... ■ 


ŠEŠIRE 


prodate natteUlimc 

IGNATZ n&DN 

IMItV. HIU M 


HVOO nCSCH, ZAOREB 

lUCA BROJ AO 

preporuča svoje bogato skladište svakovrsnog 

mnihoig i dležleiE rubila 

uz umjerene cijene i solidnu podvorbu. ** 



INDUSTRIJA ŽELJEZNE ROBE D. D. 

nm 

ZAGREB 

P«triB|ak» oltO 3 
TeUfoa 7-43 

ProizTodi: sirakoirtsno žeifezno pokaćtro, peći, 
Itćdlijake i -dIfćlbTe istih, tačke, želf* prozore, 
stttbe, ograde kao i raznu drugu željeznu robu. 
Cijene vrlo umjerene, a izvedba solidna i brza« 


ZaŠktilmaiie cjenM 

kosmetičkih preparata za njegu i 
poljepsavanje ticOf finih sapuna, 
pudera, parfuma i kremova iz: 

JlobiUor- 

XaercO, Šlicu 3% 

























Sradska šiedionHo 

Cgpiine sfofi. I ft». tfftn*. It^đađa Za^tei^ 
iTeMiiisfta uUca S ZO^Cb Wao A.d«i»e aC 


Ulošci X 215 , 000 . 000 ’— 

Prima uloške na uložne knjižice i na tekući račun. Izdaje 
čekove t kreditna pisma, te obavlja isplate na temelju akre¬ 
ditiva na sva tu- i inozemna mjesta. Kupuje i prodaje\valute 
i devize. Obavlja sve burzovne naloge savjesno i kulantno. 


Xa ufoSšic JsMMtšH 


























